Reviu Eksklusif: Siri Huawei P20, Telefon Berkamera Paling Pintar Setakat Ini

Reviu Eksklusif: Siri Huawei P20, Tingkat Taraf Paling Berjaya Dilakukan Huawei

Kali pertama memegang peranti ini, kami sangat teruja akan konfigurasi tri-kamera yang ada pada Huawei P20 Pro. Mana tidaknya, ia merupakan telefon pintar pertama di dunia dengan kebolehan tiga lensa sekaligus.

Tambahan lagi, keseluruhan kamera yang digunakan mencecah 92 Megapiksel, malah semua sensor ditala dan dibangunkan dengan kerjasama Leica – sebuah jenama kamera profesional berpengkalan di Jerman. Selain itu, melalui teknologi generasi ke-3 Leica, kamera ini mampu melakukan penggambaran jauh lebih baik berbanding telefon pintar yang ada di pasaran.

Penghasilan telefon pintar ini sememangnya menfokuskan pada jabatan kamera. Walaupun Huawei P20 hanya dibekalkan dwi-kamera sahaja, jangan cuba memandang rendah terhadap prestasinya kerana Huawei telah mengemas kini pemprosesan gambar dan sensor untuk menjadikan peranti ini lebih baik daripada model sebelumnya.

Fungsi ini adalah fungsi yang menjadi imej tumpu pada kamera Huawei P20 Series. Jika dahulu, pengguna sukar mengambil gambar di dalam gelap, kini dengan fungsi Night Shot tidak menjadi masalah.

Menariknya, mod ini tidak menggunakan bantuan LED flash, sebaliknya menggunakan bahagian dalaman (pemproses dan AI) untuk menerangkan gambar. Mungkin fungsi ini sudah banyak diperkenalkan pada peranti di luar sana, tetapi perlu diingatkan jika tangan tidak stabil gambar akan menjadi kabur.

Kebanyakan fungsi ini digunakan jika ada bantuan tripod. Namun begitu, untuk Huawei P20 Series pengguna tidak perlu lagi menggunakan aksesori pihak ketiga, tetapi dengan menggunakan sebelah tangan ia sudah memadai.

Apa tugas AI dalam sistem kamera? Biar kami jelaskan. Huawei adalah pengeluar yang pertama menghasilkan cip pemproses dengan bantuan kecerdasan-buatan (robot) melalui Kirin 970.

Cip ini pernah digunakan pada Huawei Mate 10 dan Mate Pro. Jadi pada kali ini, Huawei P20 Series diberikan cip yang sama, tetapi telah ditambah baik daripada segi bantuan robot. Sebaik kamera dibuka dan dihalakan, sistem ini akan memproses imej dengan sebaiknya untuk mendapatkan gambar yang lebih kemas.

Selain itu, skrin akan memaparkan ikon sama seperti imej yang dihalakan. Misalnya, kami mencuba mengambil gambar bunga dan skrin akan menunjukkan mod ‘Flowers’ untuk digunakan. Sama seperti mengambil gambar dengan rumput hijau iaitu ‘Greenery’, gambar matahari terbenam dengan ikon ‘Sunset/Sunrise’ serta banyak lagi. Pemprosesan mengambil masa kurang dari 2 saat sahaja, jadi ia memang mudah digunakan tanpa perlu pergi kepada mod prefesional.

Kami percaya ada di kalangan pembaca di luar sana gemar menggunakan mod ini. Dalam mod ini, beberapa butang boleh ditekan untuk menukar konfigurasi kamera seperti ISO, autofokus, kelajuan shutter, keterangan dan hitam-putih. Jika mod ini digunakan dengan cara yang betul dan tepat, kami yakin gambar yang terhasil juga lebih baik berbanding menggunakan kamera DSLR tahap permulaan.

Ingin dikongsi bersama, kami pernah melihat koleksi gambar jurufoto jalanan profesional. Sangat terkejut dan tergamam apabila melihatnya kerana setiap gambar yang diambil itu boleh dijadikan sebagai gambar wallpaper dan tidak menyangka peranti Huawei seperti mampu melakukannya.

Mod panorama adalah mod yang jarang digunakan oleh setiap pengguna telefon pintar, tetapi kadang kala ia perlu digunakan untuk mengambil gambar dengan landskap yang luas.

Mod ini selalunya tidak ditekankan oleh para pengeluar, jadi tiada yang menarik perhatian sewaktu menggunakannya.

Mungkin ada satu yang menarik dalam mod ini ialah gambar dihasilkan masih jelas walaupun keadaan tangan yang kurang stabil.

Semasa membelek ruang kamera pada peranti Huawei P20 Series, kami juga menjumpai fungsi tapisan (filter) bersebelahan mod-mod yang lain.

Mod ini sebenarnya membantu gambar untuk tampak lebih artistik dalam masa sama pelbagai pilihan turut disediakan.

Aspek yang paling mengagumkan dalam sistem kamera Huawei P20 Pro. Ya, kami merasakan zoom hibrid ini seperti zoom optikal.

Biarpun subjek berada jauh daripada lensa, kamera ini mampu menangkap gambar dengan lebih dekat tanpa menjejaskan imej. Dengan bantuan sistem OIS, imej yang telah di-zoom tidak akan bergegar dan kabur.

Untuk pengetahuan anda, telefon berkamera yang ada di pasaran hanya terhad kepada 2-kali sahaja, selebihnya jika pengguna zoom lebih dalam, gambar akan pecah dan menyakitkan mata.

Pencahayaan 3D kini diperkenalkan pada peranti Huawei P20 Series. Ia membolehkan pengguna mendapatkan imej potret dengan ciri suntingan pencahayaan. Antaran efek yang disediakan ialah Soft, Butterfly, Split, Stage dan Classic Lighting.

Kelebihan yang ada pada mod ini daripada peranti iPhone X ialah pengguna boleh melaraskan cahaya pada setiap sudut wajah sama ada untuk diterangkan atau digelapkan.

Salah satu aspek yang diketengahkan untuk peranti siri Huawei P20 ialah sokongan video gerak-perlahan. Kini, video boleh dirakam sehingga 960 fps (bingkai sesaat), di mana video berdurasi 0.2 saat dipanjangkan kepada 6 saat.

Fungsi ini juga mudah digunakan, hanya menekan butang rakam video akan dimulakan secara normal selama satu saat, selepas itu akan memasuki video gerak-perlahan sehingga butang rakam ditekan semula, tidak seperti peranti Galaxy Note8 yang agak sukar untuk dikendalikan.

Selain itu, terdapat dua pilihan lain yang boleh dipilih iaitu 120 fps dan 240 fps. Semakin tinggi jumlah fps, semakin kecil skop lensa kamera. Jadi untuk mengambil video 960 fps, pengguna perlu berada dekat dengan subjek yang ingin dirakam. Bagaimanapun, kami berpuas hati dengan kualiti video gerak-perlahan ini.

Tidak dilupakan juga kamera depan sebesar 24 Megapiksel, sekaligus meletakkan siri Huawei P20 antara peranti yang memiliki sensor paling besar di pasaran.

Hasil gambar yang diperolehi memang tidak perlu dirungutkan kerana imej terang dan jelas. Bagi kami yang tidak gemarkan ciri Face Beauty, ia perlu dipadamkan terlebih dahulu. Ciri ini secara automatik akan terpasang sebaik kamera depan dibuka.

Swafoto juga lebih hebat dengan efek bokeh dan pencahayaan 3D. Bagaimanapun, sudut lensa tidak lebar dan agak sukar untuk berswafoto bersama rakan-rakan.

Huawei P20 Pro dilengkapi konfigurasi kamera yang kompleks. Kejuruteraan Huawei berjaya menghasilkan kamera ini setara dengan kamera DSLR dalam penggambaran malam. Keterangan kamera ini beraksi pada waktu malam sangat mengagumkan, oleh kerana fungsi ISO kini dipertingkatkan daripada model terdahulu.

Jumlah ISO kini mencapai 51,200 iaitu angka yang jauh sekali jika dibandingkan dengan Samsung Galaxy S9 dan iPhone X dengan jumlah ISO hanya sekitar 6,400 sahaja.

Penggambaran di waktu malam juga mendorong AI untuk memproses imej dengan lebih bijak, tidak perlu mengalihkan mod kepada potret untuk mengambil gambar seseorang. Apa yang perlu dibuat ialah dengan semudah menghalakannya.

Kamera akan menukar mod dengan sendiri tanpa perlu mencari mod yang sesuai, mudahkan cerita kami hanya bersedia untuk menekan butang shutter sahaja.

Sepanjang melakukan ujian dan ulasan mengenai siri Huawei P20, perkara pertama yang menarik minat kami ialah harga yang ditawarkan. Untuk sebuah telefon dengan ‘kamera terbaik’ ia agak munasabah dan tidak keterlaluan. Rekaan juga mengikut trend semasa dan tidak ketinggalan. Selain itu, ia sarat dengan perkakasan berteknologi terkini termasuk sistem pengecasan yang pantas dan bateri tahan lama.

Bagi kami skrin bertakuk tidaklah menjadi faktor untuk membeli peranti ini, sekurang-kurangnya ia merupakan takuk paling kecil yang ada di pasaran. Oleh kerana banyak lagi aplikasi yang tidak menyokong skrin takuk pada peranti Android. Mungkin ini permulaan untuk telefon-telefon lain mengikut trend.

Daripada segi antaramuka, yang paling diminati ialah wallpaper yang bertukar-tukar setiap kali butang kunci ditekan. Setidak-tidaknya menghilangkan bosan semasa telefon tidak menerima mesej daripada ‘buah hati’. Sistem keselamatan seperti pengecaman wajah memang memudahkan peranti untuk dinyahkunci selain pengimbas cap jari bertindak dengan pantas.

Akhir sekali, warna pada peranti ini sangat mengiurkan. Kami mengharapkan peranti unit reviu ini dalam pilihan warna Twilight, tetapi untuk pasaran Malaysia hanya ditawarkan warna Midnight Blue dan Black. Kami yakin di masa akan datang, pihak Huawei pasti membawanya masuk. Tunggu dan lihat sahaja!


Beberapa Jenama Peranti Android Sudah Mula Memasang Cip Pemproses Snapdragon 888 Pada Peranti Mereka?

Bagi peminat Android, ada berita yang best apabila dikhabarkan bahawa beberapa jenama peranti pintar Snapdragon  888 atau SM8450.

Keupayaan cip pemproses ini pastinya sangat berkuasa yang mana ia berkemungkinan hadir dengan ARMv9 baru Qualcomm dengan teras Kryo 780 dan GPU Adreno 730.

Walau bagaimanapun , masih belum diketahui peranti yang bakal hadir dengan cip pemproses  ini. Jadi, sama- sama kita nantikan .


realme Perkenal Teknologi Skrin Terbaharu Dikenali Sebagai SLED!!!

Ada kejutan buat peminat realme apabila mereka dikhabarkan bakal menambah teknologi skrin terbaharu yang dikenali sebagai SLED.

SLED ini dikata mampu mempakarkan 108% warna di dalam gamut NTSC. Dikatakan ia bakal tampil pada televisyen terbaharu realme nanti.

Namun belum diketahui lagi maklumat terperinci mengenai peranti ini. Jadi, sama-sama kita nantikan!!


Gambaran Awal Samsung Galaxy S11 Terdedah! Rekaan Skrin Berlubang Kecil + Empat Kamera?!

Siri Samsung Galaxy Note 10 baru sahaja diperkenalkan secara rasmi di seluruh dunia, terbaru laman sesawang terdedah pula gambaran awal bagi Samsung Galaxy S11.

Menerusi gambar terdedah, Galaxy S11 masih menggunakan rekaan skrin berlubang pada sisi kanan dengan nisbah skrin-ke-kerangka yang agak menarik. Manakala bahagian panel belakang nampaknya rekaan empat kamera telah berubah dari mendatar ke menegak, yang agak pelik adalah kehadiran LED flash pada sebelah kamera ketiga.

Kelihatan Samsung mungkin akan mengeluarkan warna yang lebih cerah dan moden pada siri S11 akan datang, apa-apa kekalkan bersama kami untuk sebarang maklumat terkini mengenai siri ini.


Mi 11 Lite Di Perakui Oleh Goolge Play!! – Hadir Dengan Pemproses Snapdragon 765G

Menurut berita media asing, Xiaomi 11 Lite telah memperoleh pensijilan Google Play, dan beberapa parameter Xiaomi 11 Lite telah diterbitkan di halaman pensijilan.

Secara khusus, Xiaomi 11 Lite menggunakan skrin penuh FHD +, dilengkapi dengan pemproses Qualcomm Snapdragon 765G, dilengkapi memori 8GB, dan pra-pemasangan dengan sistem Android 11.

Di samping itu, FCC juga mengumumkan beberapa parameter Xiaomi 11 Lite.Kapasiti baterinya adalah 4150mAh dan menyokong pengisian kilat 33W.

Untuk pengetahuan, Xiaomi 11 Lite juga mempunyai versi 4G, yang menggunakan skrin LCD 120Hz, dilengkapi dengan memori 6GB, penyimpanan 128 GB, pemprosesnya adalah Snapdragon 732G, dan kamera utama adalah 64MP.


Sejauh Mana Anda Kenali Huawei MediaPad M5? 7 Aspek Utama Anda Perlu Tahu!

Tablet baharu dari Huawei yang diberi nama MediaPab M5 ini walaupun dilancarkan tidak lama sahaja, tetapi tumpuan orang ramai padanya semakin hari semakin meningkat. So sejauh manakah kemampuan yang ada pada Huawei MediaPad M5? Jom~ sama-sama kita terokai.

Isu ketahanan bateri sering menjadi halangan utama pada peranti pintar, apatah lagi tablet MediaPab M5 ini yang boleh digunakan sebagai alat permainan. MediaPad M5 yang berskrin 8.4 inci ini boleh dicas sepenuhnya dalam masa 1.9 jam, dan anda boleh menonton filem HD selama 11 jam. Sekali isian penuh hanya kurang daripada 2 jam, boleh bertahan selama satu hari! Wow~

Bagi anda yang lebih mementingkan reka bentuk sesebuah tablet, MediaPad M5 mesti idaman tablet anda. Menggunakan panel kaca 2.5D bersama binaan logam pada kerangkanya, sentuhan yang cukup memuaskan ini sangat selesa dipegang.

Bersantai di rumah sambil melayan video pasti menjadi suatu aktiviti hari minggu yang cukup menyeronokan, bukan? MediaPad M5 mempunyai nisbah paparan 16:10 yang mampu menawarkan pengalaman visual yang lebih baik berbanding tablet bernisbah 4:3.

Skrin beresolusi tinggi 2560 x 1600 piksel juga menjadikan setiap butiran gambar lebih halus, bahkan paparan video juga lebih tajam.

Tambahan lagi sistem audio yang diselaraskan atas bantuan Harman Kardon, bersama gandingan 3D stereo sound mampu memperkayakan lagi bunyi pada tablet, justeru menjadikan pengalaman tontonan lebih berkualiti! Syok habis!

Sebenarnya ramai juga yang risau adakah akan mempengaruhi penglihatan sekiranya menggunakan tablet untuk masa yang lama?

Dengan Huawei MediaPad M5 tiada masalah, kerana tablet ini hadir bersama teknologi mod Eye Comfort yang dapat menggurangkan cahaya biru di samping menyesuaikan suhu warna dinamik supaya mata tidak terasa sakit.

Dengan kepintaran pada peranti masa kini, tempat berkerja boleh dikatakan berada di mana-mana sahaja asalnya ada peranti pintar. Sama seperti MediaPad M5 yang kompak dan ringan dibawa, ia juga menyokong port Pogo-Pin yang mana dapat disambugkan dengan papan kekunci dan tetikus Bluetooth.

Selain itu, ia juga boleh mengubah antaramuka Android menjadi antaramuka seperti desktop, dengan sokongan fungsi seperti butang permulaan, masa, kaedah input, status bateri, sambungan Wi-Fi dan fungsi hampir sama dengan komputer riba.

Dalam versi Pro juga tersedia sebuah pen stylus yang dikenali sebagai M-Pen, ia berupaya membaca 4,096 tahap tekanan sesuai untuk menulis, melukis, melakar, mereka dan sebagainya.

Ukuran saiz untuk Huawei MediaPad M5 adalah 8.4 inci, ia mudah dipegang hanya dengan sebelah tangan. Sementara MediaPad M5 Pro berukuran lebih besar iaitu 10.8 inci, saiz yang seperti sebuah majalah ini mudah dibawa dan selesa dipegang.

Huawei MediaPad M5 bukan sahaja hadir dengan keupayaan bermain permainan video, hiburan dan teman sekerja, bahkan ia mempunyai dua pilihan iaitu 8.4 inci dan 10.8 inci (versi Pro).

Jika anda seorang peminat permainan, maka M5 yang berukuran 8.4 inci lebih sesuai dipilih kerana selain sokongan 4G, saiz kompak dan pengalaman bermain yang lebih selesa, harga jualan yang lebih mesra pengguna iaitu RM1,539 juga menjadi tarikan utama.

Sebaliknya, jika anda kerap kerja oversea maka M5 Pro yang berharga RM1,929 lebih sesuai. Ini kerana paparan skrin yang besar selain sesuai dijadikan teman video masa lapang, kerja pembentangan juga tampil lebih selesa.

Berminat membeli atau ketahui maklumat lebih lanjut, layari Huawei Shop.

**Artikel advertorial dari Huawei Malaysia


Samsung Umum Galaxy A70 Kini Tersedia Di Pasaran Malaysia!!!

Jenama peranti pintar terkemuka dunia, Samsung hari ini mengumumkan bahawa model terbaharu keluarannya Galaxy A70 kini sudah tersedia di Malaysia.

Galaxy A70 ini kini boleh dibeli di ke semua Samsung Experience stores dan pengedar Samsung yang sah di seluruh Malaysia dan dijual pada harga RM1999.

Spesifikasi Galaxy A70 pastinya tidak mengecewakan apabila ia disertakan dengan paparan skrin bersaiz 6.7 inci Infinity-U display. Ia dikuasakan oleh cip Snapdragon 675, memori 8GB RAM, dan storan 128GB. Jadi tidak hairanlah prestasinya di tahap yang sangat baik.

Dari aspek kamera juga tidak mengecewakan apabila disertakan dengan 3 kamera 32MP + 8MP + 5MP sementara bagi kamera hadapan pula ia dilengkapi dengan 32MP. Kapasiti baterinya juga adalah sangat besar apabila disertakan dengan 4500mAh.

Bagi mendapatkan maklumat lanjut, anda bolehlah melayari laman sesawang Samsung.


Pixel 5 Dikhabarkan Bakal Hadir Dengan Pemproses Snapdragon 765G?

Pasti ramai yang tidak sabar-sabar menantikan kehadirkan Pixel 5 dan masih sedikit maklumat yang terdedah mengenai peranti ini.

Namun ada sesuatu yang menarik apabila dikhabarkan peranti ini bakal dikuasakan oleh Snapdragon 765G dan ia turut dipadanakan dengan 8GB RAM dan melaksanakan Android 11.

Teruskan bersama kami untuk mengetahui maklumat lanjut!


Temu Bual Bersama Presiden Perniagaan Telefon Pintar Bahagian Pengguna Huawei

eRing bersama-sama dengan beberapa media tempatan yang terpilih hari ini telah dijemput secara eksklusif oleh Huawei Malaysia untuk menemu bual Presiden Perniagaan Telefon Pintar Bahagian Pengguna iaitu Kevin Ho sempena kunjungannya di negara ini.

Sesi temu bual yang diadakan ini memberi peluang untuk kami mengajukan soalan berhubung dengan peranti terbaru Huawei yang baru sahaja dilancarkan baru-baru ini iaitu Huawei P9 dan juga Huawei P9 Plus. Jadi bagi memudahkan pembaca melihat sendiri apakah perkongsian dan juga pendedahan berhubung siri Huawei P9 ini, eRing telah membuat kesimpulan temu bual tersebut seperti berikut:-

#1. Penerimaan positif Huawei P9 & P9 Plus di pasaran global
Berbanding dengan Huawei P8 yang telah diperkenalkan pada tahun lalu, Huawei P9 dan P9 Plus telah memperlihatkan sambutan yang jauh lebih baik. Berdasarkan kenyataan Kevin Ho, jualan kedua-dua model ini di pasaran global sangat positif dengan peningkatan hampir dua kali ganda. Malah di Malaysia sendiri, jualan Huawei P9 telah meningkat sehingga empat kali ganda jika dibandingkan dengan jualan Huawei P8 bagi tempoh yang sama selepas ianya dilancarkan secara rasmi. Berdasarkan kepada data yang dikongsikan, sebanyak 2 juta unit Huawei P9 dan P9 Plus telah diedarkan di pasaran global sebulan selepas ianya dilancarkan.

#2. Lensa Leica berkemungkinan besar akan turut diperkenalkan pada siri Mate pada masa akan datang
Sebagaimana yang kita ketahui, keistimewaan Huawei P9 dan P9 Plus sememangnya memfokuskan pada kekuatan penggambarannya yang dilengkapi dengan lensa berteknologi Leica. Jadi memandangkan Huawei telah berkerjasama dengan Leica untuk menghasilkan lensa kamera untuk peranti premium keluaran Huawei, berkemungkinan besar lensa Leica akan turut diperkenalkan pada siri Mate pada masa akan datang.

#3. EMUI akan menerima pembaharuan antaramuka dengan kemunculan siri Mate terbaru
Jika dilihat pada antaramuka yang digunakan pada peranti Huawei, jelas dapat dilihat EMUI atau Emotion UI ini tidak banyak berubah sejak dari awal kemunculannya. Menurut Kevin Ho, buat masa ini Huawei telahpun mendapatkan khidmat pereka antaramuka yang terbaik dan bakal memperkenalkan antaramuka EMUI yang diperbaharui dengan kehadiran siri Mate terbaru tidak lama lagi di pasaran. Tambahnya lagi, siri Huawei Mate yang baru tidak akan diperkenalkan dalam pameran IFA 2016 yang akan dilangsungkan tidak lama lagi. Ini kerana siri terbaru Mate itu akan diperkenalkan buat pertama kalinya dalam majlis pelancaran yang berasingan selepas pameran tahunan itu diadakan dan dijangka dalam tempoh dua bulan lagi.

#4. Huawei sasar jualan global sebanyak 140 juta unit untuk tahun 2016
Pada tahun 2015, Huawei telah berjaya mencapai jualan global mencecah sehingga 100 juta unit telefon pintar untuk pasaran di seluruh dunia dan untuk tahun 2016 ini pula, Huawei telah mensasarkan jualan global sebanyak 140 juta unit. Setakat suku pertama tahun 2016, Huawei telah berjaya menjual sebanyak 61 juta unit telefon pintar dan suku kedua pula telah mencatatkan jualan global hampir mencecah 80 juta unit. Jadi sasaran itu diyakini mampu dicapai sehingga tahun 2016 melabuhkan tirainya dalam tempoh lebih kurang empat bulan dari sekarang. Malah jumlah penghantaran siri Huawei P9 secara global juga setakat ini telah berjaya mencapai sasaran Huawei.

#5. Antara Huawei P9 dan Huawei P9 Plus, yang mana menerima sambutan positif dari pengguna?!
Berdasarkan kepada rekod jualan, Huawei P9 telah mencatatkan angka jualan yang jauh lebih tinggi jika dibandingkan dengan Huawei P9 Plus secara keseluruhannya. Namun begitu, jelas dapat dilihat bahawa pengguna di China dan juga Asia Tenggara lebih cenderung untuk memiliki model Huawei P9 Plus disebabkan oleh faktor saiz skrin dan juga kapasiti yang lebih besar. Manakala pengguna di Eropah dan juga Timur Tengah lebih menggemari model Huawei P9 kerana faktor kerangka yang lebih kecil dan mudah untuk dipegang.

#6. Siri P dan juga Mate akan terus menerima kemas kini berterusan untuk tempoh 2 tahun
Baru-baru ini Honor pernah mengumumkan akan menawarkan sokongan kemas kini berterusan untuk perisian dan juga keselamatan untuk peranti kelas-atasan bagi tempoh 2 tahun selepas dilancarkan. Jadi apabila diajukan persoalan adakah Huawei juga akan turut mengambil langkah yang sama, Kevin Ho mengiyakan persoalan tersebut. Menurutnya, sebagaimana peranti Honor, siri P dan juga Mate juga akan terus menerima kemas kini berterusan daripada Huawei untuk tempoh 2 tahun.


Huawei Mate 10 Pro Kini Dijual Di Malaysia Pada Harga RM3,099

Kita sudah sedia maklum Huawei telah memperkenalkan barisan Huawei Mate 10 mereka beberapa bulan yang lepas. Untuk pasaran Malaysia, kita telah menerima model Mate 10 terlebih dahulu pada harga asas RM2,699 iaitu boleh dikatakan harga yang begitu berbaloi dibeli untuk sebuah peranti flagship tahun ini.

Bagaimanapun, Huawei telah menambah satu lagi model untuk pasaran Malaysia dengan kehadiran Huawei Mate 10 Pro iaitu sebuah varian lebih atas dengan sedikit perbezaan secara umumnya boleh dilihat pada skrin paparan depan.

Kini, para peminat peranti model Mate boleh mendapatkan Huawei Mate 10 Pro pada harga RM3,099 dengan pilihan warna Mocha Brown dan Midnight Blue di semua Huawei Experience Store, Display Zone, dan kebanyakan telkom seperti Celcom, Digi, dan Maxis.

Lebih mudah lagi, anda boleh membuat pembelian di kedai atas talian rasmi Huawei di Vmall.

Huawei Mate 10 Pro dilengkapi dengan paparan FullView Display bersaiz 6 inci OLED 18:9 hampir penuh di depan. Melalui panel bodi gelas 3D, ia juga menyokong kalis air dan debu IP67 bersama pengimbas cap jari di belakang berbanding Mate 10 di depan.

Menggunakan kamera Leica 12 dan 20 Megapiksel, Huawei Mate 10 Pro menjanjikan pengalaman fotografi yang lebih memukau serta cemerlang. Selain itu, bateri sebesar 4,000mAh pula boleh menanggung kerja seharian tanpa perlu mendapatkan bekalan kuasa tambahan.

Cip berkuasa Kirin 970 dan bantuan memori RAM 6GB serta storan 128GB membolehkan anda melakukan pelbagai tugasan dalam satu-satu masa malah Huawei juga memberi jaminan 18 bulan kelancaran pada peranti

Apa Menarik Huawei Mate 10 & Mate 10 Pro Perlu Korang Tahu?!


vivo APEX Rasmi Diperkenalkan Di China – Sokong Mod Super HDR

Pada acara MWC 2018, vivo telah memperlihatkan telefon pintar konsep mereka yang diberi nama vivo APEX. Terkini, telefon pintar ini telah diperkenalkan secara rasmi di China. Hadir dengan paparan skrin penuh, ia diiktiraf sebagai telefon pintar dengan bezel paling nipis di dunia.

Lebih istimewa, vivo turut memperkenalkan ciri baru untuk penggambaran iaitu Super HDR yang mampu mengambil gambar berkualiti setanding kamera DSLR. Menampilkan paparan penuh teknologi FullView berkuran 5.99 inci, telefon ini juga satu tahap di hadapan menerusi pengimbas cap jari pada separuh skrin – tidak pada vivo X20 Plus UD, hanya ruang kecil sahaja boleh diakses untuk mengimbas jari.

Tidak cukup dengan itu, ia diperkenalkan dengan teknologi kejuruteraan kamera, speaker, dan elemen sensor jauh lebih baik daripada telefon pintar konvensional yang lain. Badan peranti ini memberikan rekaan yang kompak dengan ketebalan bezel hanya 1.8mm sekaligus nisbah skrin-ke-kerangka mencecah 98%. Malah ia juga hadir dengan ketebalan hanya 7.8mm sahaja.

Kepada peminat swafoto, anda tidak perlu menunggu lama jika ingin bertukar ke kamera hadapan dari kamera utama kerana masa yang diambil hanya 0.8 saat sahaja. Dikuasakan oleh pemproses Qualcomm Snapdragon 845, vivo turut membawakan teknologi Screen SoundCasting membolehkan keseluruhan skrin menghasilkan audio. Teknologi ini akan menghantar gegaran melalui skrin tidak seperti speaker tradisional.

Untuk maklumat lanjut, anda boleh layari laman Facebook vivo Malaysia.


Insta360 Nano, Rakaman Video 360 Darjah Dalam Format 3K

Nampaknya aksesori yang boleh mengambil gambar mahupun video sehingga 360 darjah telah mendapat tempat di hati pengguna smartphone hari ini. Terbaru, sebuah produk telah diperkenalkan untuk pengguna iPhone yang diberi nama Insta360 Nano.

Istimewanya peranti ini, anda boleh mengambil gambar dan membuat rakaman 360 darjah dengan pelbagai lensa menarik di antaranya adalah spherical serta fish eyes. Fungsi lain yang disediakan pada peranti ini adalah kebolehan membuat rakaman video dalam format 3K (3040p), dan anda boleh memilih sama ada inginkan merakam video pendek (10 saat) mahupun video yang panjang (sehingga 60 minit).

Kehadiran sokongan memori dalaman berkapasiti 64GB juga dilihat satu kelebihan yang dimiliki oleh peranti ini. Anda hanya perlu sambungkan Insta360 Nano pada iPhone menggunakan port kabel pengecas jika ingin menggunakannya. Gambar dan video yang diambil juga boleh dikongsikan dengan rakan-rakan di Facebook dan YouTube.

Tawaran harga Insta360 Nano adalah RM 950, anda boleh beli di myinsta360.


Siri iPhone 11 ‘Panas’ Di China, Pra – Tempahan Mencecah Sehingga 1 Juta!

Rentetan daripada kes pengharaman Amerika Syarikat (AS) ke atas HUAWEI, ramai mula berspekulasi ia mungkin memberi kesan kurang enak terhadap siri iPhone 11. Bagaimanapun, spekulasi itu dilihat tidak benar apabila siri iPhone 11 masih ‘panas’ di China dan pra-tempahan dikatakan telah mencecah 1 juta!

Perkara ini dapat dilihat menerusi platform JD.com di mana menunjukkan iPhone 11 Pro adalah paling popular! Sehingga jam 11 pagi, statistik mendedahkan jumlah tempahan untuk iPhone 11 Pro adalah sebanyak 527,807 unit. Kemudian, diikuti pula dengan pra tempahan iPhone 11 sebanyak 350,023 unit. Jumlah jualan iPhone 11 Pro Max agak kecil namun memberangsangkan iaitu berjumlah 130,302 unit. Hasil kesemua jumlah ini sekaligus menjadikan pra-tempahan siri iPhone 11 ini mencapai lebih 1 juta!


Kuasai Dunia Dengan Model Terkini Acer Predator!

Acer Malaysia telah memperkenalkan barisan model terbaru mereka dari rangkaian produk Predator Gaming di Malaysia yang didahului dengan komputer riba untuk permainan video Predator Helios 500 serta tidak ketinggalan Nitro 5 serba baharu.

Acer Predator Helios 500

Direka untuk menangani grafik NVIDIA GeForce GTX 1070 dan dikuasakan oleh pemproses sehingga Intel Core i9 generasi ke-8 dengan memori sehingga 64GB, Predator Helios 500 memastikan pemain dapat terus beraksi. Menawarkan pengalaman bermain yang premium, Predator Helios 500 dapat memainkan permainan video berstatus AAA yang padat dengan grafik dan mengendali penstriman langsung dengan mudah.

Menampilkan paparan bersaiz 17.3 inci FHD IPS yang mampu menawarkan visual jelas (300 nits), ia turut menyokong teknologi NVIDIA G-sync dengan kadar segar semula 144Hz yang sangat pantas dan lancar, sekali gus menjanjikan pengalaman bermain yang jelas.

Dua unit pembesar suara stereo dengan subwoofer binaan dalam, teknologi Acer TrueHarmony dan Waves MaxxAudio pula memberikan kualiti bunyi yang mengasyikkan, serta audio 3D yang hiper realistik menggunakan Waves Nx. Predator Helios 500 dilengkapi sistem kipas berkembar yang menampilkan kipas besi AeroBlade 3D Acer dan lima paip haba yang mampu meningkatkan prestasi sistem thermal (suhu) dan memastikan komputer riba dapat beroperasi pada suhu yang optimum.

Acer Predator Helios 500 boleh dibeli bermula 1 Julai 2018 di semua kedai rasmi dalam talian dan pengedar sah Acer yang terpilih di seluruh negara. Di Malaysia, Predator Helios 500 ditawarkan dalam dua pilihan dengan harga bermula RM8,999 dan RM12,999.

Acer Nitro 5

Dikuasakan oleh pemproses Intel Core TM i7+ generasi ke-8, NVIDIA GeForce GTX 1050 Ti bersama 4GB RAM, Acer Nitro 5 disasarkan kepada pemain yang gemar menikmati keseronokan bermain bersama rakan-rakan. Dengan memori Intel Optane, komputer riba ini menawarkan pengalaman perkomputeran yang lancar dan responsif untuk mempercepatkan tugasan harian.

Menawarkan masa boot-up dan tempoh muat turun sewaktu bermain yang pantas, Nitro 5 dilengkapi memori 16GB Intel Optane yang sangat pantas dan dipadankan bersama storan 1TB HDD. Kehadiran paparan skrin Full HD IPS bersaiz 15.6 inci menawarkan imej yang sempurna bersama kualiti audio terbaik demi menawarkan pengalaman mengasyikkan ketika bermain permainan video atau menonton filem.

Kehadiran teknologi Dolby Audio dan Acer TrueHarmony yang ada padanya pula menawarkan audio berkualiti. Teknologi Coolboost Acer pula menawarkan keupayaan penyejukan dan putaran kipas luar biasa, bagi memastikan sistem Nitro 5 dapat beroperasi secara optimum. Pengguna juga boleh mengawal proses penyejukan secara manual melalui aplikasi NitroSense.

Ditawarkan pada harga RM3,999, Acer Nitro 5 boleh didapati mulai 1 Julai 2018 di semua kedai rasmi dan pengedar sah Acer di seluruh negara.


Sambutan Ulang Tahun Samsung Galaxy Ke-10! Dapatkan Pakej Eksklusif Diskaun Sehingga RM799!

Bulan Disember kini tiba berikutan dengan pelbagai tawaran promosi untuk mengakhiri tahun 2019, Samsung Malaysia juga menawarkan pakej eksklusif Galaxy Note 10+ yang boleh menjimat sehingga RM799 sempena sambutan ulang tahun Galaxy Ke-10.

Pakej eksklusif ini hadir dalam 2 pilihan, iaitu Eco Bundle (jimat RM799) dan Premium Bundle (Jimat RM615). ⇒ KLIK REVIU > Galaxy Note 10+

Menarik kan promosi ini? Dapatkan mulai sekarang hingga 31 Disember 2019, di Stor Samsung Experience atau laman rasmi Samsung.


Android Oreo 8.1 Beta Kini Hadir Untuk Nokia 2

Sebelum ini kami ada berkongsi berita mengenai HMD Global yang mengesahkan Nokia 2 bakal menerima kemas kini Android Oreo. Terbaru, Ketua Pegawai Produk HMD Global melalui akaun Twitter miliknya telah memberitahu Android Oreo 8.1 kini hadir untuk Nokia 2 dalam bentuk beta.

Pada awal pelancaran, Nokia 2 telah dioperasikan oleh Android Nougat 7.1.1. Walaupun kemas kini beta ini bukanlah versi Android Oreo Edisi Go yang diwar-warkan oleh Juho Sarvikas sebelum ini, ia masih menawarkan beberapa peningkatan daripada Android Oreo Edisi Go. Untuk mengemaskini telefon pintar anda kepada versi beta, anda perlu mendaftar melalui Nokia Beta Labs terlebih dahulu dan mengemaskininya melalui OTA.

New on #Nokiamobile Beta Labs! #Nokia2 joins the #AndroidOreo party. Join us now #nokiamobilebetalabs to be the first to the test it! https://t.co/91uhqstnnm pic.twitter.com/21VceyyYDG

— Juho Sarvikas (@sarvikas) June 19, 2018

Sumber


vivo X20 Menjadi Telefon Pintar Pilihan ‘Kaki Game’ Di China

Mungkin ada di antara pembaca di luar sana yang telah sedia maklum bahawa vivo X20 merupakan model eksklusif yang hanya dilancarkan untuk pasaran di China sahaja. Berbeza dengan model vivo V7+ yang dijual untuk pasaran tempatan, vivo X20 menawarkan spesifikasi yang jauh lebih baik seperti sokongan dwi kamera, paparan skrin 6.01 inci Super AMOLED beresolusi FHD+, dan dikuasakan dengan pemproses Qualcomm Snapdragon 660.

Melalui pendedahan piawaian telefon pintar untuk permainan telah diumumkan oleh JD.com di Beijing, vivo X20 sememangnya menjadi pilihan ‘kaki game’ di China kerana ia memenuhi segala kriteria yang telah ditetapkan. Antaranya adalah sokongan pemproses dengan kelajuan melebihi 2.0GHz, GPU dengan keupayaan 60 fps, RAM dengan kapasiti melebihi 6GB, memori dalaman sekurang-kurangnya 64GB, paparan skrin melebihi 5.5 inci, kerangka yang ringan, dilengkapi teknologi pengecasan pantas dan banyak lagi.

Apa yang pasti, sokongan mod permainan yang sememangnya sangat sesuai untuk digunakan pada permainan atas talian yang disokong oleh vivo X20 ternyata menjadi pilihan pemain permainan mudah alih di Tanah Besar China. Tambahan pula vivo juga telah hadir dengan varian eksklusif X20 melalui model “King Of Glory” Special Edition.


Antutu: Senarai 10 Peranti Berprestasi Terbaik Sepanjang Bulan Mei 2019

Platform penanda aras Antutu setiap bulan akan mengeluarkan laporan mengenai senarai 10 peranti berprestasi terbaik, laporan untuk bulan Mei telahpun dikeluarkan dengan kehadiran ahli baharu dalam senarai tersebut.

Xiaomi Mi 9 Explorer Edition yang sebelum itu menduduki tangga teratas selama 2 bulan, kini ditukar pemiliknya menjadi Nubia Red Magic 3 dengan skor sebanyak 380,921. Tempat kedua diduduki oleh ZTE Axon 10 Pro dengan skor 376,916.

Xiaomi Mi 9 Explorer Edition kini berada di tangga ketiga pada skor 376,092, diikuti BlackShark 2 (374,736).

[ SUMBER ]


OPPO Malaysia Jemput Neelofa Ke Pertunjukan Fesyen Victoria Secret 2017

Baru-baru ini OPPO telah mengumumkan kerjasama terbarunya untuk menjadi peranti pintar rasmi yang akan digunakan dalam Pertunjukan Fesyen Victoria Secret 2017. Lebih istimewa, OPPO Malaysia turut menjemput duta F5 6GB (Red Edition), Neelofa untuk menghadiri pertunjukan yang akan berlangsung di Shanghai, China pada 20 November 2017 nanti. Neelofa yang berbesar hati untuk menghadiri acara yang menjadi impian setiap wanita itu, turut dilihat telah berkongsi kegembiraannya di dalam laman sosialnya pada pagi tadi.

Berbeza dengan OPPO F5 yang telah diperkenalkan sebelum ini, OPPO F5 (Red Edition) telah menerima ruang storan yang lebih besar iaitu 64GB/RAM 6GB. Manakala spesifikasi lain masih dikekalkan sama seperti OPPO F5 versi 32GB.


IFA 2019 : LG K50S & LG K40S Diperkenal – Penambahbaikan Menyeluruh & Lebih Mesra Pengguna

LG Electronics (LG) kini memperkenalkan peranti terbaharu mereka iaitu LG K50S dan LG K40S di acara IFA 2019 yang berlangsung di Berlin, Jerman. Kemunculan peranti ini sekaligus mengembangkan lagi rangkaian peranti LG dengan ciri menarik pada harga lebih mesra pengguna.

LG K50S membawakan paparan bersaiz 6.5 inci dengan resolusi HD+ dan nisbah aspek 19:5:9. Peranti ini dikuasakan dengan CPU Octa-Core berkelajuan 2.0GHz serta memori sehingga 3GB RAM dan storan dalaman 32GB ROM. Untuk kamera, ia membawakan persediaan tiga kamera utama dengan lensa : 13MP + 2MP + 5MP dan kamera selfie sebesar 13MP. Melengkapinya, bateri berkapasiti 4,000 mAh dan sistem operasi digunakan adalah Android 9 Pie.

LG K40S dibina dengan paparan bersaiz 6.1 inci dengan nisbah aspek 19:5:9. Resolusi digunakan adalah HD+. Untuk memori ia membawakan RAM sehingga 3GB dan storan dalaman 32GB ROM. Sama seperti, LG K50S dikuasakan dengan CPU Octa-Core berkelajuan 2.0GHz. Untuk kamera, ia membawakan dwi kamera utama dengan gabungan lensa 13MP + 2MP dan kamera swafoto 13MP. Bateri pula sebesar 3,500 mAh dan sistem operasi digunakan adalah Android 9 Pie.

LG K50S dan LG K40S tersedia dalam dua warna menarik seperti New Aurora Black and New Moroccan Blue – akan tersedia di pasaran Eropah, Amerika Latin dan Asia bermula bulan Oktober kelak.


Pelaburan berterusan Tanla dalam platform komunikasi beri hasil terbaik pada suku ketiga

HYDERABAD, India, 7 Februari 2021 /PRNewswire/ — Tanla Platforms Limited hari ini mengumumkan hasil yang diperolehnya pada suku ketiga yang berakhir pada 31 Disember 2020 berbanding tempoh yang sama pada tahun kewangan sebelumnya.

Metrik Utama

Hasil ialah Rs 654.1 crore, meningkat 21%. EBITDA ialah Rs 126.9 crore, meningkat 99%

Keuntungan bersih ialah Rs 93.5 crore, meningkat daripada Rs 0.7 crore

Tunai dan setara tunai ialah Rs 449.3 crore, meningkat daripada 204.8 crore. Pendapatan sesaham ialah Rs 6.87, meningkat daripada Rs 0.05

Uday Reddy, Pengerusi & Ketua Pegawai Eksekutif Tanla Platforms Limited berkata, “Hasil suku tahunan tersebut menunjukkan sejauh mana keupayaan Tanla dalam domain platform dan komunikasi komersial. Tumpuan dan pelaburan kami yang kukuh dalam platform dan produk, warga kerja, kejayaan pelanggan serta jenama telah mendorong kami untuk menyiarkan prestasi suku tahunan yang terbaik setakat tarikh ini. Dengan kedudukan pasaran kami yang lebih kukuh berbanding dahulu, kami komited dalam keputusan kami untuk memperluas jejak global kami dalam perniagaan CPaaS.”

“Trubloq, platform DLT yang dibina untuk menguatkuasakan peraturan TRAI telah menyaksikan penggunaan besar-besaran di seluruh perusahaan, pemasar telefon dan syarikat telekomunikasi. Setakat tarikh ini, lebih 34,000 buah perusahaan telah menyertai kami. Trubloq telah dilancarkan secara komersial pada bulan September dan kini memproses lebih 70% trafik A2P di India, menunjukkan prestasi terbaik dengan 1 bilion interaksi dalam satu hari pada bulan lepas. Trubloq telah meningkatkan pendapatan Tanla secara ketara pada suku ketiga ini.

“Keselamatan data, kerahsiaan data dan kebolehkesanan digital bukan lagi sekadar keperluan pematuhan tetapi telah muncul dengan cepat menjadi suatu  sumber potensi sebagai kelebihan daya saing dan keutamaan strategik kepada organisasi. Platform Wisely ialah tawaran terkini kami yang telah dilancarkan pada bulan Januari bagi memastikan keselamatan data dan kerahsiaan data pengguna akhir tidak akan sekali-kali terjejas apabila menghantar dan menerima komunikasi komersial. Wisely sedang “Menguber” ekosistem CPaaS.”

Sorotan kewangan

Penyedia CPaaS terbesar di India ini memperoleh hasil suku ketiganya yang terbaik.

Berdasarkan hasil tahun ke tahun, hasil telah meningkat sebanyak 21% kepada Rs 654.1 crore iaitu lebih satu pertiga daripada hasil tahunan pada tahun lepas. EBITDA telah meningkat 99% kepada Rs 126.9 crore untuk tempoh yang sama, dan buat kali pertamanya melepasi paras Rs 100 crore. Syarikat tersebut melaporkan keuntungan bersih tertinggi sebanyak Rs 93.5 crore.

EBITDA untuk penukaran tunai ialah 78% dan wang tunai yang dijana daripada aktiviti operasi ialah Rs

225.2 crore, untuk suku tahunan tersebut. Tanla dan kesemua anak syarikatnya kekal bebas daripada hutang.

Sorotan Perniagaan

Pertumbuhan Tanla dalam perniagaan bagi suku tahun ini telah didorong oleh 81 peluang pelanggan baharu. Urus niaga

baharu ini dapat meningkatkan hasil tahunan sebanyak Rs 90 crore.

Pada awal bulan Januari, Tanla juga telah memperoleh pencapaian yang signifikan dalam perniagaan platform melalui pelancaran Wisely, suatu tawaran CPaaS yang didayakan rantaian blok yang dibina dan direka oleh Microsoft. Sebagai sebuah pasaran yang unik kepada perusahaan dan pembekal, Wisely menawarkan rangkaian canggih global yang menyampaikan pengalaman komunikasi peribadi, selamat dan boleh dipercayai. Ini merupakan kali pertama bagi sebuah syarikat teknologi India mengeluarkan platform yang canggih untuk penggunaan global .

Perolehan Perusahaan Baharu

Bertindak balas terhadap COVID-19

Sepanjang tempoh yang mencabar ini, kami memberi tumpuan dalam memastikan pekerja kami selamat dan menggalakkan mereka supaya bekerja dari rumah dengan menyediakan teknologi dan infrastruktur yang mencukupi. Walaupun kami bekerja secara jarak jauh, kami memastikan bahawa keperluan pelanggan dan rakan kongsi kami sentiasa dipenuhi dan semua pihak kekal terlibat, sihat dan produktif dalam persekitaran kerja baharu.

Tentang Tanla:

Tanla Platforms Limited (NSE:TANLA; BSE:532790) mengubah cara dunia bekerjasama dan berkomunikasi melalui penyelesaian CPaaS yang inovatif. Ditubuhkan pada tahun 1999, ia merupakan syarikat pertama yang membangun dan menggunakan A2P SMSC di India. Kini, sebagai salah satu penyedia CPaaS terbesar di dunia, Tanla memproses lebih 800 bilion interaksi setiap tahun dan kira-kira 70% daripada trafik SMS A2P di India diproses melalui platform lejar teragih-Trubloq yang menjadikannya sebagai kes penggunaan Rantaian Blok terbesar di dunia. Tanla memberi khidmat kepada lebih satu bilion manusia dengan membawa pesanan kritikal untuk misi yang memenuhi keperluan perusahaan terbesar di dunia. Tanla Platforms Limited beribu pejabat di Hyderabad, India dan sedang meluaskan kehadirannya di seluruh dunia.

Untung Rugi Disatukan (Tidak teraudit):

Rs dalam Lakhs

Butir-butir

I. Hasil daripada operasi

II. Pendapatan lain

III. Jumlah Pendapatan (I+II)

IV. Perbelanjaan

Kos perkhidmatan

Perbelanjaan manfaat pekerja

Perbelanjaan susut nilat

Perbelanjaan kesalinghubungan

Kos kewangan

Perbelanjaan lain

Jumlah perbelanjaan (IV)

V. Keuntungan sebelum cukai (III – IV)

VI. Perbelanjaan cukai:

Cukai semasa

Cukai tempoh terdahulu/kredit MAT

Cukai tertunda

VII. Keuntungan untuk tahun ini (V -VI)

VIII. Pendapatan komprehensif lain

IX. Jumlah Pendapatan Komprehensif untuk tempoh (VII + VIII)

X. Pendapatan sesaham ekuiti (dalam INR)

Asas & Tercair (bukan tahunan)

Logo – https://ering.com.my/wp-content/uploads/2021/02/pelaburan-berterusan-tanla-dalam-platform-komunikasi-beri-hasil-terbaik-pada-suku-ketiga.jpg

Keywords: Banking/Financial Service Computer Networks Computer Software Computer/Electronics Telecommunications Earnings

Source: PRNEWSWIRE


Hotline JAIS, Melaporkan Jenayah Syariah Menerusi Smartphone

Teknologi kini digunakan oleh ramai pendakwah untuk mendekatkan diri kepada ummah menerusi media sosial. Terbaru, di Selangor telah wujud aplikasi Hotline JAIS yang dilancarkan oleh Jabatan Agama Islam Selangor bagi melaporkan pelbagai jenayah syariah menerusi smartphone. Menerusi aplikasi ini jenayah maksiat dan ajaran sesat dapat dilaporkan kepada pihak JAIS.

Pada waktu yang sama maklumat mengenai undang-undang syariah, lokasi masjid terdekat, pejabat JAIS dan berita terkini turut boleh diakses oleh pengguna. Apa yang dilakukan JAIS ini selari dengan apa yang dilakukan oleh beberapa agensi kerajaan lain yang membenarkan laporan daripada orang awam menggunakan aplikasi yang dimuat turun pada smartphone sahaja.

Muat Turun:


ASUS ZenFone 3 Max Sudah Mula Menerima Kemaskini Android 7.1.1 Nougat – Model ZC553KL

Peranti ASUS ZenFone 3 Max (ZC553KL) telah mula menerima kemaskini Android 7.1.1 Nougat terbaru. Manakala, model ASUS ZenFone 3 Max (ZC520TL) belum menerima sebarang kemaskini buat masa sekarang. Menurut ASUS ia mengambil masa selama seminggu untuk menyebarkan setiap kemaskini pada setiap model.

Bagi pengguna yang terlibat sila pergi ke halaman tetapan dengan menekan Settings / Menu / System Update dan cuba untuk memuat turun ia secara manual. Malangnya, tiada sebarang maklumat kandungan mengenai kemaskini, cuma peringatan untuk kemaskini kepada Android 7.1.1 Nougat sahaja.

Telefon pintar ASUS Zenfone 3 Max (ZC553KL) merupakan peranti pertengahan yang menfokuskan kepada kapasiti bateri yang besar iaitu 4100mAh dengan 30 hari masa menunggu dan kamera utama sebesar 16 Megapiksel. Sementara, ia juga boleh dijadikan sebagai powerbank kepada peranti yang lain. Ia juga dilengkapi dengan pengimbas cap jari yang pantas untuk sistem keselamatan.

Apa tunggu lagi, kemas kini sekarang!


Microsoft Surface Laptop Pula Ditawarkan Pada Harga Bermula RM4,499

Sebuah lagi model yang diperkenalkan bersama Surface Book 2 adalah Surface Laptop. Komputer riba ini menampilkan paparan skrin sentuh berukuran 13.5 inci yang dikuasakan oleh Intel Core i7 ataupun i5. Selain itu, ia turut menyokong kad grafik Intel Iris Plus 640 bagi i7 dan Intel HD 620 bagi model i5.

Menawarkan masa beroperasi sehingga 14.5 jam, Surface Laptop hadir dengan tiga varian RAM berbeza iaitu 4GB/8GB/16GB, manakala untuk storan pula adalah 128GB/256GB/512GB mengikut keperluan pengguna. Model ini sesuai untuk mereka yang inginkan sebuah komputer riba nipis, di mana ia hadir dengan ketebalan hanya 14.5mm dan seberat 1.25kg sahaja.

Tidak seperti Surface Book 2, papan kekunci yang menggunakan kemasan Alcantara ini tidak boleh dicabut. Boleh dibeli dari pengedar sah Microsoft bermula hari ini, harga yang ditawarkan adalah seperti berikut :

Intel Core i5, 4GB RAM, 128GB SSD, Intel Graphic 620 – RM4,499

Intel Core i5, 8GB RAM, 256GB SSD, Intel Graphic 620 – RM5,849

Intel Core i7, 8GB RAM, 256GB SSD, Intel Iris Plus Graphic 640 – RM7,199

Intel Core i7, 16GB RAM, 512GB SSD, Intel Iris Plus Graphic 640 – RM10,029

Intel Core i7, 16GB RAM, 1TB SSD, Intel Iris Plus Graphic 640 – RM12,399

Aksesori Surface

Selain itu, Microsoft juga membawa masuk beberapa aksesori yang boleh dipadankan dengan Surface Book 2 dan juga Surface Laptop. Di antaranya adalah Surface Pen, Arc Mouse, Mouse, Precision Mouse, Keyboard serta Dock. Ke semua aksesori ini boleh dibeli pada harga seperti di bawah :


Rasmi! Honor 7X Dilancarkan Pada Harga RM1,099 Di Malaysia

honor yang merupakan jenama yang sedang meningkat naik di Malaysia hari ini melancarkan sebuah telefon pintar terbaru honor 7X ke pasaran Malaysia. Peranti ini ialah sebuah telefon berspesifikasi pertengahan dengan rekaan yang premium.

Sudah kita sedia maklum, peranti honor yang diperkenalkan sering memiliki tanda harga mampu milik. Jadi dengan pengenalan ini, honor 7X akan dijual pada harga RM1,099 di Malaysia bermula 22hb Disember 2017.

Peranti ini turut menampilkan rekaan luaran yang sedikit berbeza dengan model honor yang lain. Apa yang boleh dilihat, panel depan kini menggunakan skrin hampir penuh 18:9 bersaiz 5.93 inci beresolusi HD penuh+. Sistem yang menghidupkan keseluruhan peranti dijana oleh Android 7.0 Nougat yang turut dibantu sistem antaramuka EMUI 5.1 terus dari kotak.

Salah satu fungsi menarik pada honor 7X, adalah Gesture Trigger. Menurut honor, fungsi ini sangat sesuai untuk yang suka berswafoto tetapi tidak berapa pandai untuk berswafoto. Jadi dengan adanya fungsi ini, anda boleh gunakan sahaja gerakan gesture tangan untuk selfie. Wow~senang la…

Kuasa dalaman diperkuatkan dengan cip Kirin 659 bersama RAM 4GB dan storan 64GB. Ia juga menyediakan ruangan kad microSD dan dua SIM pada bahagian tepi kerangka.

Lensa kamera honor 7X dibekalkan dengan dwi sensor 16 Megapiksel + 2 Megapiksel f/2.2 yang menawarkan ciri PDAF serta LED flash. Sementara lensa depan untuk swafoto terdapat sensor 8 Megapiksel f/2.0 selain menyokong rakaman video HD penuh.

Perkakasan terpenting yang dimasukkan juga adalah sebuah bateri sebesar 3,340mAh melalui sambungan kabel USB 2.0. Mnaakala keselamatan peranti juga lebih terjamin dengan adanya pengimbas cap jari di bahagian belakang.

Bagi anda yang berminat, boleh mendapatkannya di kedai-kedai sah yang berdekatan, atau melanggan laman e-dagang rasmi Vmall dan Lazada bermula 22hb Disember 2017.

Sebagai tanda penghargaan kepada peminat honor, anda boleh dapatkan honor 7X (warna hitam) dengan harga RM999 pada 18hb Disember nanti, jam 3pm-4pm menerusi laman e-dagang Vmall atau Lazada. (**Stok terhad sahaja)


City Broadband Tawar Internet, 1Gbps Pada Harga RM199/Bulan Untuk Penduduk Di Jasin

Nampaknya penduduk di Jasin, Melaka kini mempunyai pelbagai pilihan tawaran internet yang menarik pada harga jimat oleh beberapa syarikat termasuklah City Broadband.

City Broadband menawarkan penduduk di Jasin dengan empat pilihan pakej internet yang disertakan dengan kuota tanpa had . Berikut adalah senarai pilihan pelan jalur lebar yang tersedia :

Untuk makluman, kesemua pelan menawarkan kelajuan muat naik dan muat turun yang simetrikal, selain hadir bersama pilihan kontrak selama 24 bulan ataupun 12 bulan. Berminat? LAYARI PAUTAN INI.

______________________________________________________________________

Artikel Berkaitan :


Nubia Red Magic 3 Berharga RM2,199 – Eh, Biar Betul?!

Sebelum ini, Nubia Malaysia telah pun mengacah kehadiran pewaris baru iaitu Nubia Red Magic 3 untuk pasaran tempatan tidak lama lagi – menerusi sebuah poster yang dikongsi menerusi laman Facebook rasmi.

Kini, muncul satu lagi kejutan apabila penjual tempatan, Direct D mula membuka sesi pra-tempahan untuk peranti tersebut. Memetik posting di laman Facebook Direct D, Nubia Red Magic 3 tersebut ditawarkan pada harga RM2,199 (8GB RAM + 128GB ROM).

Difahamkan, pembeli perlu meletakkan deposit sebanyak RM500 untuk setiap pra-tempah yang dibuat dan ia didatangkan dengan jaminan waranti 1 tahun daripada Nubia Malaysia. Memetik Direct D lagi, peranti ini dijangka tiba pada 21 Jun 2019. Bagi yang berminat, anda boleh KLIK PADA PAUTAN INI.


[TERTIRIS] : Rekaan Pelindung Skrin Samsung Galaxy Note 10 Muncul – Hadir Dengan Bezel Sangat Nipis?

Sejak dua menjak ini, makin kerap kita ‘disajikan’ dengan berita ketirisan mengenai pendatang baru Samsung iaitu Samsung Galaxy Note 10. Meskipun masih berteka-teki mengenai model ini, namun maklumat tertiris yang muncul sedikit sebanyak dapat memberi gambaran mengenainya.

Terkini, muncul satu maklumat mendedahkan bahawa rekaan pelindung skrin untuk Galaxy Note 10 kini muncul di arena web. Imej tersebar memaparkan peranti ini bakal hadir dengan rekaan “mengiurkan” bersama bezel yang sangat nipis pada bahagian sisi serta atas. Pun begitu, bezel pada bahagian “dagu” kelihatan sedikit tebal.

Walau bagaimanapun, maklumat tertiris masih lagi ‘rumors’ dan belum diketahui kesahihannya. Jadi, sama-sama kita tunggu kemunculan tuan empunya badan sendiri dan kekal bersama eRing untuk lebih info terkini!

[SUMBER]

___________________________________________________________________

Artikel Berkaitan:


HONOR Bakal Perkenal Telefon Pintar Terbaharu, Dilengkapi Dengan 3 Kamera Pertama Dari Jenama Ini

Siapa yang tidak mengenali jenama terkemuka dunia peranti pintar, HONOR! Kini jenama ini akan memperkenal peranti terbaharu tidak lama lagi yang mana ia bakal disertakan tri-kamera yang pertama dari jenama ini.

Anda perlu terus bersama kami kerana lebih banyak informasi terkini mengenai peranti yang bakal diperkenalkan ini.

Untuk mendapatkan maklumat lanjut, layari laman sesawang HONOR Malaysia. Anda juga boleh melayari laman Facebook HONOR untuk perkembangan terkini yang menarik.

Baca juga:


Respon Samsung Atas Dakwaan Kegagalan IP68 Galaxy S7 Active

“The Galaxy S7 active passed rigorous tests to ensure IP68 certification for water resistance. Samsung stands behind this water resistance certification, and will replace any Galaxy S7 active under its standard limited warranty, should water damage occur”

Petikan tersebut diambil dari respon yang dikeluarkan Samsung berkenaan laporan bahawa model Samsung Galaxy S7 Active mereka yang dikelaskan water resistance IP68 telah gagal dalam ujian yang dijalankan.

Menurut Samsung, mereka telah menjalankan ujian yang sewajarnya terhadap model tersebut sebelum ianya dipasarkan. Jika peranti tersebut rosak dan gagal berfungsi akibat air, Samsung bersedia menggantikannya dengan unit yang baru.

Consumer Reports melakukan ujian dengan meletakkan Samsung Galxy S7 Edge di dalam tangki air dengan tetapan tekanan pada kedalaman 1.5 meter, peranti tersebut jelas sekali gagal di dalam ujian tersebut.

Tidak lama dahulu ujian yang sama dilakukan dengan model Samsung Galaxy S7 dan Galaxy S7 Edge, kedua-duanya selamat dan masih berfungsi seperti biasa selepas menjalani ujian tersebut.


Tip! Berkongsi Sambungan WiFi Tanpa Mendedahkan Kata Laluan Pada Peranti iOS 11

Pasti ada di antara anda luar sana yang lebih gemar untuk menggunakan satu kata laluan yang sama untuk pelbagai akaun berbeza. Penggunaan kata laluan yang sama ini mungkin digunakan bagi mengelakkan anda daripada terlupa untuk mengingati kata laluan tersebut. Jadi tidak mustahil sekiranya anda akan turut menggunakan kata laluan yang sama pada sambungan WiFi di rumah ataupun WiFi Hotspot pada peranti iOS.

Baca juga: Tip! Himpunan Tip Penjimatan Bateri Pada iOS 11…

Di dalam senario yang berbeza, anda mungkin telah disambungkan ke rangkaian WiFi tempat kerja tanpa mengetahui kata laluan yang digunakan dan ingin berkongsi rangkaian WiFi tersebut dengan rakan sekerja yang lain. Kini dengan iOS 11, proses sambungan rangkaian WiFi itu boleh dilaksanakan dengan cara yang sangat mudah tanpa perlu anda berkongsi ataupun mengetahui kata laluan WiFi tersebut…

Sebelum memulakan proses sambungan WiFi ini, anda perlu memastikan bahawa anda telah menyimpan nombor telefon peranti B di dalam senarai kontak. Selain itu, pastikan Bluetooth pada kedua-dua peranti iOS 11 itu telah diaktifkan.

Klik pada rangkaian WiFi yang ingin disambungkan pada peranti iOS 11 (B) dan pastikan anda memilih rangkaian yang sama seperti yang digunakan pada peranti iOS 11 (A).

Sebaik sahaja anda klik pada rangkaian WiFi yang ingin disambungkan, pastikan peranti iOS 11 (B) tersebut diletakkan berdekatan dengan peranti iOS 11 (A). Secara automatik peranti iOS 11 (A) akan menerima mesej yang meminta untuk membuat pengesahan perkongsian kata laluan WiFi.

Kini peranti iOS 11 (B) akan terus disambungkan ke WiFi secara automatik, dan pemilik peranti iOS 11 (A) boleh menekan butang ‘Done’ pada tetingkap mesej yang dipaparkan tadi.

Mudah bukan?!


ASUS ROG Mothership, ROG Glacier Blue & ROG Huracan G21 Tiba Di Malaysia – Harga Bermula RM3,899

ASUS Republic of Gamers (ROG) hari ini mengumumkan kemaskini terbaru untuk produk gaming keluaran mereka bagi Q3 2019 dan seterusnya. Barisan baharu ini diikuti dengan pengenalan ROG Mothership GZ700GX, ROG Huracan G21 dan tambahan warna baharu, Glacier Blue untuk model Zephyrus S GX502 serta Strix G G531.

ROG Mothership GZ700GX boleh menjadi pengganti desktop masa hadapan. Tampil cukup berbeza dengan yang lain, ROG Mothership GZ700GX merupakan peranti gabungan laptop dan komputer terbina dalam satu – boleh didirikan bertujuan memberikan sistem penyejukan akses tanpa had kepada aliran udara. Keyboard juga boleh dipisahkan daripada ‘body’ dan dilipat bagi menjimatkan ruang.

Selain itu, ia juga boleh disambungkan secara berwayar atau tidak mengikut situasi. ROG Mothership GZ700GX didatangkan dengan GeForce RTX 2080 dan dilengkapi memori 6GB DDR4. Untuk paparan, ia hadir dengan 17.3 inci FHD (1920 x 1080) dengan kadar segar semula 144Hz. Lebih menarik, enjin dalam dikuasakan oleh pemproses Intel Core i9.

Bagi memastikan prestasi permainan terbaik, ROG Huracan G21 dikuasai oleh pemproses Intel Core i9 generasi ke-9 dan grafik NVIDIA GeForce RTX 2080, 8GB. Ia juga dilengkapi storan sehingga 512GB M.2 NVMe PCIe® 3.0 x4 SSD dan 2TB HDD; HDD 2TB. Selain itu, teknologi Intel Optane turut tersedia – membolehkan prestasi seperti SSD dari HDD besar, mempercepatkan prestasi sistem secara keseluruhan.

Tambahan Warna Baharu Zephyrus S GX502 & Strix G G531 – Glacier Blue

Bagi memberi lebih banyak pilihan kepada pengguna, ASUS kini memperkenalkan tambahan warna baharu untuk model Zephyrus S GX502 & Strix G G531 iaitu Glacier Blue.

Warna baharu ini diilhamkan daripada keindahan musim sejuk sekaligus dilihat sebagai warna menenangkan. Dihiasi kilauan perak menjadikan penampilannya lebih sempurna.


Hasil Gambar OnePlus 5T Dengan Kemas Kini OxygenOS 4.7.4 Dibandingkan Dengan Google Pixel 2

OnePlus 5T baru sahaja menerima kemas kini terbaru OxygenOS versi 4.7.4 dan pihak OnePlus telah menjanjikan penambahbaikan pada keupayaan kamera untuk model ini. Kini seorang pemilik akaun di imgur iaitu otroy telah berkongsikan perbandingan hasil gambar di antara OnePlus 5T yang telah dikemaskinikan ke versi terbaru ini dengan Google Pixel 2 yang sememangnya telah dinobatkan sebagai salah satu telefon pintar dengan keupayaan kamera terbaik di pasaran.

Berdasarkan kepada hasil gambar yang telah dikongsikan ini, jelas dapat dilihat bahawa keupayaan kamera dengan pencahayaan rendah dan juga pengaktifkan mod HDR secara automatik pada OnePlus 5T sememangnya kelihatan sangat baik sekali. Berikut adalah hasil gambar yang telah dikongsikan…

Sumber: imgur


OPPO Berkolaborasi Dengan Pereka Terkenal, Pamela Tan Pamer Hasil Seni Di Jelajah OPPO Reno Di Sunway Pyramid Dari 18 Hingga 30 Jun

Peranti baharu dari OPPO iaitu OPPO Reno 10x Zoom yang sudah dijual secara rasmi telah membuat kemunculan di jelajah dari 18 hingga 30 Jun di Sunway pyramid. Jelajah pada kali ini akan meliputi pelbagai siri permainan, pertandingan dan beramah mesra bersama selebriti.

Justeru, OPPO telah berkolaborasi bersama dengan pereka tempatan, Pamela Tan dalam menghasilkan pertunjukkan seni yang menakjubkan menerusi visual portal di jelajah berkenaan. Pengunjung yang hadir juga berpeluang untuk menerokai pertunjukkan tersebut menerusi OPPO Reno 10x Zoom.

Hasil seni dari Pamela itu memaparkan beberapa lapisan elemen dengan menggunakan tali untuk menyorot bentuk interstisial antara lengkungan pembukaan radial ke kawasan pusat. Tali tersebut direnggangkan dan ditenun di antara bingkai besi yang nipis. Ia sekaligus memberikan perasaan kepada pengunjung seumpama memasuki visual portal.

Dalam pada itu, ketika jelajah berkenaan, orang ramai boleh menyertai OPPO Reno 10x Carnival yang mana pelbagai permainan dan aktiviti menarik seperti pertandingan fotografi menggunakan OPPO Reno 10x Zoom yang memberi peluang kepada anda untuk memenangi hadiah bernilai sehingga RM40000.

Selain mengambil bahagian dalam permainan, OPPO turut menawarkan program trade-in untuk siri OPPO Reno dan cabutan bertuah bagi pemegang kad Public Bank Debit / kredit. Pelanggan yang membeli siri OPPO Reno ketika jelajah tersebut, mereka akan menerima hadiah eksklusif bernilai RM798.


Shopee Menjadi Pengedar Sah OnePlus Atas Talian

Anda kini lebih mudah mendapatkan produk rasmi OnePlus secara atas talian oleh kerana hari ini Brightstar Malaysia dan RedClick Online bekerjasama mengumumkan OnePlus Authorised Shop. Kedai atas talian ini boleh dikunjungi dengan melayari laman e-dagang Shopee.

Apa yang diperkenalkan ini dijangka akan memudahkan anda untuk memiliki peranti dan aksesori OnePlus dengan lebih selamat serta tulen. Sebelum ini, Brightstar Malaysia sedia menyediakan peranti OnePlus hanya di laman sesawangnya.

Dengan adanya Shopee, pembeli akan ditawarkan harga barangan yang menarik berbanding gedung atas talian yang lain. Sebagai contoh, Shopee menjual OnePlus 3T pada harga RM1,799 dengan jaminan harga terendah.

Jika pembeli mendapati produk yang sama dijual pada harga yang lebih rendah di mana-mana eGedung selain Shopee, perbezaan harga akan dipulangkan sehingga 120%.

Selain itu, peranti terbaru OnePlus 5 juga ditawarkan dengan versi Midnight Black dengan memori 8GB/128GB pada harga RM2,688, manakala versi Slate Gray 6GB/64GB pula berharga RM2,388. Setiap pembelian OnePlus 5, pembeli akan menerima sarung pelindung (bernilai RM99) dan khidmat penghantaran ke rumah secara percuma.

Jadi, dengan adanya penawaran ini ia akan memudahkan pengguna dan peminat OnePlus di seluruh Malaysia hanya dengan tempahan di hujung jari.

Beli produk OnePlus : OnePlus Authorised Shop


vivo Malaysia Berkongsi Teaser Mengenai vivo V9

Sebelum ini kami ada berkongsi mengenai vivo Indonesia yang telah memasang papan iklan vivo V9 di Indonesia. Terbaru melalui Facebook vivo Malaysia juga telah berkongsi teaser mengenai telefon pintar V9.

vivo kini telah menjalankan sebuah pertandingan swafoto melalui Facebooknya dan dilihat memfokuskan kepada angka ‘9’. Pada poster tersebut, vivo turut menyatakan nama vivo V9 dengan kamera hadapan beresolusi 24 Megapiksel. Lebih menjadi perhatian adalah skrin peranti ini yang dikatakan bakal hadir dengan paparan skrin ‘rongak’ yang menjadi trend hari ini.

Buat masa sekarang, masih belum ada sebarang berita rasmi mengenai spesifikasi dan bila vivo V9 akan diperkenalkan di pasaran Malaysia.


Pelan Pascabayar Unifi Mobile Terbaru! Serendah RM19 Sebulan!

Berita baik khas untuk pengguna Unifi! TM hari ini membawa satu lagi pelan pascabayar yang cukup menarik di bawah Unifi Mobile yang digelar sebagai “Postpaid Value Plan”, anda hanya perlu membayar serendah RM19 sebulan bagi menikmati penggunaan Internet.

Terdapat empat pelan baharu yang diperkenalkan, antaranya:

Bagi sesiapa yang berminat, boleh layari laman rasmi TM untuk maklumat selanjutnya.


Jualan Rasmi Honor Play Kini Bermula – Dapatkan Hadiah Percuma Sementara Stok Habis

Setelah mendapat sambutan hebat dari pra-tempahan, Honor Play yang ditawarkan pada harga mesra pengguna RM1,249 kini boleh dibeli mulai hari ini (10 Ogos) di seluruh negara, termasuk laman atas talian hihonor, rakan kongsi Shopee, Lazada, 11street dan SenQ.

Berikutan dengan jualan rasmi, pelanggan yang membeli Honor Play juga akan mendapat hadiah percuma sementara stok habis.

Jangan lupa juga sertai roadshow mulai hari ini hingga 14 Ogos 2018 di IOI City Mall, untuk memenangi hadiah menarik dengan setiap pembelian Honor Play bernilai RM547 (sementara stok habs).

Maklumat lanjut, semak pautan di bawah:


Siri CPU Threadripper Generasi Ketiga Kini Diperkenal – Ketersediaan Bermula 25 November 2019

AMD kini mengumumkan ketersediaan siri CPU Threadripper generasi ketiga – AMD Ryzen Threadripper 3960X & AMD Ryzen Threadripper 3970X. Kedua-dua CPU ini dibina bagi memberikan prestasi terbaik buat semua peminat PC.

Barisan siri CPU terbaru ini mempunyai dua pemproses yang dibina berasaskan teras 7nm “Zen 2” – menawarkan sehingga 88 PCIe® 4.0 dan 144MB cache dengan kecekapan tenaga yang luar biasa. Ia juga dibina dengan jumlah teras dan bebenang kuasa cukup tinggi – 24 & 32 teras fizikal serta 48 & 64 bebenang kuasa. Bagi kelajuan, AMD Ryzen Threadripper 3960X memiliki kelajuan asas 3.8GHz, manakala Threadripper 3970X pula berkelajuan 3.7GHz.

Siri CPU Threadripper generasi ketiga didakwa menawarkan prestasi sehingga 66% kecekapan kuasa yang lebih baik dan kesemuanya bakal hadir ke pasaran secara global pada 25 November 2019.


Knight-Hennessy Scholars mengumumkan pemegang biasiswa baharu dalam kohort 2021 yang mewakili 26 buah negara dan 37 program siswazah di Stanford

STANFORD, California, 6 Mei 2021 /PRNewswire/ — Program Knight-Hennessy Scholars (https://kh.stanford.edu/) di Universiti Stanford mengumumkan kohort 2021 dengan 76 pemegang biasiswa baharu dengan mahasiswa dari 26 buah negara yang melanjutkan pelajaran dalam 37 program siswazah di ketujuh-tujuh sekolah pengajian siswazah Stanford. 76 pemegang biasiswa baharu ini akan disertai oleh lima pemegang biasiswa tertunda dari tahun 2020, menjadikan jumlah kohort seramai 81 orang. Profil Knight-Hennessy Scholars 2021 ada di sini (https://kh.stanford.edu/program/scholars) dan ringkasan statistik ada di sini (PDF LINK).

Program Knight-Hennessy Scholars memupuk dan menyokong komuniti siswazah pelbagai disiplin dan budaya yang sentiasa mengambil bahagian dari seluruh Stanford University dan memberikan pelbagai koleksi pengalaman pendidikan yang menyediakan siswazah untuk menangani cabaran yang kompleks di dunia. Knight-Hennessy Scholars menyertai King Global Leadership Program dan menerima sokongan kewanganselama tiga tahun untuk mengikuti program siswazah di mana-mana tujuh buah sekolah pengajian siswazah Stanford.

“Pada ketika manusia menghadapi cabaran yang sukar, daripada pandemik hinggalah kepada perubahan iklim dan kesaksamaan kaum, kami berbesar hati mengalu-alukan para pemegang biasiswa yang berhasrat untuk menyumbang dalam mencari penyelesaian dan menjadikan dunia ini lebih baik,” kata John L. Hennessy, President Emeritus dan Pengarah Shriram Family bagi program Knight-Hennessy Scholars.

Program ini berusaha untuk membangunkan pemimpin transformasi yang mempunyai perspektif silang budaya yang kukuh, mewujudkan visi yang berani untuk masa depan, memberi inspirasi kepada yang lain melalui perkataan dan tindakan mereka serta komited terhadap kebaikan yang lebih besar. King Global Leadership Program menyediakan koleksi pengalaman pembangunan komuniti, bengkel interaktif, pertemuan dengan pemimpin global dan peluang pembangunan peribadi.

Program Knight-Hennessy Scholars tidak mempunyai kuota atau sekatan berdasarkan wilayah, kolej atau universiti, bidang pengajian atau aspirasi kerjaya. Di antara pemegang biasiswa 2021 yang baharu, 57% daripadanya adalah wanita dan 46% adalah pemegang pasport dari negara bukan A.S. Lima puluh enam peratus daripada para pemegang biasiswa A.S. dikenal pasti sebagai individu kulit berwarna dan 11% telah berkhidmat dalam angkatan tentera A.S. Para pemegang biasiswa memperoleh ijazah sarjana muda dari 16 buah institusi antarabangsa dan 32 buah institusi A.S. Dua puluh peratus merupakan yang pertama dalam keluarga mereka yang mengikuti pengajian di kolej.

Kohort pertama telah didaftarkan pada tahun 2018 dan kohort keempat telah menjadikan jumlah pemegang biasiswa seramai 270 orang setakat ini. Program ini akan meningkatkan pengambilan pemegang biasiswa hingga 100 orang setiap tahun pada akhirnya. Para pemegang biasiswa dipilih berdasarkan kebebasan pemikiran, kepemimpinan bermatlamat dan pemikiran sivik. “Setiap pemegang biasiswa dipilih untuk menambah perspektif unik kepada kohort yang menyumbang kepada komuniti pelbagai budaya dan disiplin,” kata Tina Seelig, Pengarah Eksekutif bagi program Knight-Hennessy Scholars.

Permohonan untuk kohort 2022 akan dibuka pada 1 Ogos dan berakhir pada 6 Oktober. Program ini menawarkan sesi maklumat dalam talian untuk menerangkan tentang proses kemasukan, program dan komuniti.

Tentang Knight-Hennessy Scholars

Diumumkan pada tahun 2016, program ini dinamakan sempena Phil Knight, MBA ’62, seorang dermawan dan pengasas bersama Nike Inc. dan John Hennessy, Pengerusi Alphabet Inc. dan Presiden Stanford (2000-2016). Knight-Hennessy Scholars ialah biasiswa yang dibiayai sepenuhnya dan terbesar di dunia.

Source: PRNEWSWIRE


Rapyd Memperoleh Dana Bernilai $300 Juta untuk Menyokong Pertumbuhan Pantas dalam Industri Pembayaran Global

Pembiayaan Siri D akan digunakan untuk mengembangkan platform fintech dan pembayaran global syarikat serta membolehkan pengambilalihan strategik

LONDON dan MOUNTAIN VIEW, California, 14 Januari 2021 /PRNewswire/ — Rapyd, sebuah syarikat Perkhidmatan Teknologi Kewangan (Fintech) global, hari ini mengumumkan pusingan pembiayaan Siri D bernilai $300 juta yang diterajui oleh Coatue. Beberapa pelabur baharu menyertai pembiayaan ini, termasuk Spark Capital, Avid Ventures, FJ Labs dan Latitude, bersama-sama dengan pelaburan lanjutan daripada para pelabur semasa General Catalyst, Oak FT, Tiger Global, Target Global, Durable Capital, Tal Capital dan Entrée Capital.

Platform Rapyd menyediakan perkhidmatan fintech ke dalam mana-mana aplikasi dan meringkaskan kerumitan kaedah pembayaran tempatan melalui API yang mudah digunakan sambil menguruskan pelbagai keperluan pematuhan dan peraturan. Entiti perniagaan boleh menerima dan menghantar pembayaran tanpa perlu membina infrastruktur mereka sendiri, melalui Rangkaian Pembayaran Global Rapyd yang menyokong ratusan kaedah pembayaran tempatan merangkumi kad, pemindahan bank, e-dompet dan wang tunai.

Tahun 2020 telah menyaksikan peningkatan besar-besaran dalam penggunaan pembayaran digital tempatan dan rentas sempadan, yang telah melonjakkan pertumbuhan global yang amat besar kepada Rapyd. Seperti yang dilaporkan dalam laporan Mckinsey baru-baru ini, salah satu kesan utama COVID-19 ialah pelonjakan kepada perubahan dalam bidang yang kebiasaannya berlaku lebih perlahan – iaitu tingkah laku pengguna – dengan perubahan untuk tempoh lima tahun berlaku hanya dalam tempoh kurang dari setahun. Perubahan dalam tabiat membeli ini telah meningkatkan jumlah pengguna dan perniagaan dalam kedua-dua pasaran dalam talian sedia ada dan baharu termasuk keperluan untuk menerima dan menghantar pembayaran menggunakan kad serta kaedah pembayaran alternatif secara besar-besaran (en masse).

“Permintaan untuk pembayaran dalam talian telah melonjak naik berikutan sekatan yang berpunca daripada kesan COVID dan sebagai sebuah syarikat, kami berada pada kedudukan yang baik untuk menyediakan penyelesaian yang diperlukan oleh perniagaan di seluruh dunia bagi membolehkan mereka beroperasi dengan pantas,” kata Arik Shtilman, pengasas bersama dan Ketua Pegawai Eksekutif Rapyd. “Memulakan tahun 2021 dengan pembiayaan besar ini untuk terus melabur dalam platform kami menjadi satu petanda kepercayaan yang luar biasa dalam keperluan yang semakin meningkat terhadap penyelesaian pembayaran tempatan yang boleh digunakan pada skala global serta lebih khususnya, dalam visi dan syarikat kami.”

“Landskap pembayaran berbeza secara dramatik di negara-negara berlainan. Sebuah syarikat yang menjalankan perniagaan di seluruh dunia mungkin perlu menerima ratusan kaedah pembayaran tempatan. API Rapyd, yang mengabstrakkan kerumitan tersebut, sedang memperkukuhkan kebanyakan syarikat yang difikirkan sebagai paling menarik di dunia ini,” kata Kris Fredrickson, Pengurusan Rakan Kongsi Coatue. “Kami berbesar hati dapat bekerjasama dengan Arik dan pasukannya dalam fasa perjalanan Rapyd seterusnya.”

Pembiayaan baharu ini akan digunakan untuk menggandakan pasukan kejuruteraan dan produk serta memperluaskan ciri “Layan Diri” pada platform Rapyd, memperkasakan perniagaan secara global dan memulakan penggunaan setiap keupayaan kewangan Rapyd dalam jangka masa yang paling singkat. Syarikat ini akan terus memberi tumpuan kepada pasaran teras yang memberi perkhidmatan pembayaran e-dagang, pasaran serta perkhidmatan kewangan kepada perniagaan B2C dan B2B. Setelah pengambilalihan dan penyatuan yang berjaya dengan Korta, pemilik kad kredit Eropah pada awal tahun 2020, Rapyd juga sedang meneroka pengambilalihan strategik tambahan di Amerika, Asia-Pasifik dan Eropah serta Timur Tengah dan Afrika.

Tentang Rapyd

Rapyd merupakan cara terpantas untuk melakukan pembayaran tempatan di mana-mana sahaja di dunia, membolehkan syarikat-syarikat di seluruh dunia mengakses pasaran dengan lebih cepat. Melalui penggunaan rangkaian pembayaran dan platform Perkhidmatan Fintech Rapyd yang terulung, perniagaan dan para pengguna boleh menggunakan transaksi tempatan dan rentas sempadan di mana-mana pasaran. Platform Rapyd menyeragamkan pelbagai sistem pembayaran di seluruh dunia melalui penyatuan lebih 900 kaedah pembayaran di lebih 100 buah negara. Pelabur Rapyd termasuk Stripe, General Catalyst, Oak FT, Coatue, Tiger Global, Durable Capital, Target Global dan TaL Capital. Untuk mengetahui lebih lanjut tentang syarikat ini yang mempercepatkan revolusi Perkhidmatan Fintech, sila layari www.rapyd.net, baca blogkami, atau ikuti kami di LinkedIn dan Twitter.

Hubungan Media:Tajuk Utama MediaRaananraanan@headline.media1-347-897-9276

Foto: https://ering.com.my/wp-content/uploads/2021/01/rapyd-memperoleh-dana-bernilai-300-juta-untuk-menyokong-pertumbuhan-pantas-dalam-industri-pembayaran-global.jpg

Keywords: Banking/Financial Service Computer/Electronics Financing agreements Venture Capital Financial Technology

Source: PRNEWSWIRE


Teaser Dron Penerbangan Dari Xiaomi

Esok, 25 Mei 2016 Xiaomi dijangkakan akan mengumumkan produk terbaru mereka, dan berdasarkan teaser dan desas desus yang sedang kuat diperkatakan adalah mereka bakal melancarkan dron penerbangan quadcopter dengan unit kamera kawalan jauh.

Video teaser telah dimuat naik ke Youku dan dengan pantas video itu tersebar dan dimuat naik semula ke YouTube. Xiaomi sememangnya terkenal dalam penghasilan smartphone, namun mereka juga banyak menghasilkan produk elektronik seperti set top box, peranti keselamatan dan bermacam-macam lagi.

Adalah untuk menarik melihat bagaimana pasaran dron apabila Xiaomi memasuki segmen produk ini, kebanyakan pengguna melihat produk Xiaomi sebagai alternatif yang amat baik kepada produk yang hadir dengan tanda harga yang mahal. Spesifikasi yang baik, kualiti binaan yang memuaskan dan harga berpatutan ternyata resipi terbaik Xiaomi dalam memikat pelanggan.


Asus Umum Harga Baru ZenFone Max Plus & ZenFone 4 Max

Berita baik untuk rakyat Malaysia. ASUS Malaysia kini telah mengumumkan penurunan harga bagi dua model telefon pintar siri Max mereka iaitu Asus ZenFone Max Plus dan Asus ZenFone 4 Max.

Kepada yang berminat, anda boleh mendapatkan kedua-dua peranti pintar ini dengan harga seperti berikut:

ZenFone Max Plus M1 adalah telefon pintar dipasang dengan kuasa cip Mediatek MT6750, 4GB RAM dan 32GB storan. Skrinnya bersaiz 5.7 inci HD+ dengan bateri 4,130mAh. Kamera utama 16MP + 8MP dan kamera hadapan sebesar 16MP.

ZenFone 4 Max dijana oleh cip Snapdragon 425 dan dilengkapi dengan 3GB RAM bersama 32GB storan. Hadir dengan skrin bersaiz 5.2 inci dan bateri berkapasiti 4,100mAh. Dwi-kamera belakangya menggunakan sensor 13MP+5MP dan kamera hadapan pula 8MP.


Google Pixel 3a Dan 3a XL Kini Dirasmikan, Beri Prestasi Yang Lancar Dengan Cip Pemproses SnapDragon 670

Berita baik buat peminat Google Pixel apabila Google Pixel 3a dan 3a XL telah dilancarkan secara rasmi. Apa yang pasti kedua-dua peranti ini disertakan dengan cip Snapdragon 670.

Bagi Google Pixel 3a XL dihadirkan dengan skrin 6 inci OLED FHD+, dan menerima sokongan memori 4GB dan storan 64GB. Dari aspek kamera pula ia disertakan dengan 12MP (f/1.8) dan kamera hadapan pula 8MP. Kapasiti bateri juga tidak mengecewakan apabila ia disertakan dengan 3700mAh yang mana ia menyokong pengecasan pantas 18W.

Dalam pada itu, Google Pixel 3a pula disertakan dengan skrin 5.6 inci OLED FHD+. Ia juga disertakan dengan RAM sebesar 4GB dan 2 pilihan storan iaitu 64GB dan 128GB. Dari aspek kamera pula ia disertakan dengan 12MP (f/1.8) bagi kamera belakang dan 8MP bagi kamera hadapan. Kapasiti bateri pula lebih kecil berbanding Google Pixel 3a XL apabila ia disertakan dengan bateri sebesar 3000mAh dan menyokong pengecasan pantas 18W.

Harga jualan bagi Google Pixel 3a adalah bermula dari $399 (kira-kira RM1655) dan harga Google Pixel 3a XL pula bermula dari $479 (kira-kira RM1988). 3 warna yang ditawarkan ialah Just Black, Clearly White dan Purple-ish.


CtrlS melantik Veteran Industri Bill Barney sebagai Ahli Lembaga Pengarahnya

HYDERABAD, India, 9 November 2020 /PRNewswire/ — CtrlS, syarikat Pangkalan Data Hiperskala Peringkat-4 Terbesar di Asia, telah mengumumkan pelantikan William (Bill) Barney sebagai Ahli Lembaga Pengarahnya.

Sridhar Pinnapureddy, Pengasas dan Ketua Pegawai Eksekutif, CtrlS, berkata, “Kami dengan berbesar hati mengumumkan penyertaan Bill Barney ke dalam Lembaga Pengarah CtrlS. Pengalaman globalnya yang meluas dalam pusat data dan sektor telekomunikasi akan menjadi satu kelebihan bagi CtrlS ketika kami memperkenalkan pusat data di pasaran baru muncul di seluruh dunia. Kami menantikan khidmat nasihat Bill kepada syarikat sambil kami terus membangun dan meningkatkan perniagaan kami dengan menubuhkan pusat data berskala besar di seluruh dunia.

Seorang veteran industri ICT, Barney merupakan Pengerusi & Rakan Kongsi Pengurusan bagi Asian Century Equity. Beliau merupakan mantan Pengerusi & Ketua Pegawai Eksekutif (CEO) Global Cloud Xchange dan Ketua Pegawai Eksekutif (CEO) Reliance Communications yang berpangkalan di India. Sejak tahun 2017, Bill telah menerima pelbagai pengiktirafan untuk kepimpinan industrinya termasuk anugerah Kepimpinan Pencapaian dan Pemikiran Pusat Data DataCloud Asia. Bill juga pernah berkhidmat selama sembilan tahun sebagai Ketua Pegawai Eksekutif Pacnet, pemimpin Asia dalam bidang kabel dasar laut yang menyaksikan pencapaian beliau dalam pertumbuhan utama industri.

“Saya gembira dapat menyertai ahli lembaga pengarah CtrlS pada ketika syarikat sedang memperoleh tahap pertumbuhan dan perkembangan yang strategik ini,” kata Barney. “Syarikat ini telah memberikan impak yang besar kepada sektor pusat data di seluruh dunia. Dengan India berada di barisan hadapan pembangunan pusat data terbaik dalam kelasnya untuk pasaran baru muncul, CtrlS dan anak syarikatnya Cloud4C berada pada kedudukan yang baik untuk mengambil peluang dalam pertumbuhan global sejajar dengan perubahan transformasi digital yang pesat.”

Hari ini CtrlS Datacenters mengendalikan tujuh Pusat Data Hiperskala Peringkat-4 di India yang terletak di Mumbai, Wilayah Delhi, Bangalore dan Hyderabad. Syarikat ini telah memulakan pembinaannya untuk Taman Pusat Data Hiperskala Peringkat-4 300 MW di Mumbai. Sebagai tambahan, syarikat akan segera memulakan pembinaan Taman Pusat Data Hiperskala Peringkat-4 seluas 2 juta kaki persegi di Hyderabad yang terletak di atas tanah seluas 20 ekar. Rancangan juga sedang dijalankan untuk menubuhkan Pusat Data Hiperskala Peringkat-4 di Chennai.

Tentang CtrlS:

CtrlS adalah syarikat Pusat Data Hiperskala Peringkat 4 Terbesar di Asia yang memberikan perkhidmatan kepada 60 daripada Syarikat Fortune 500 termasuk 4,000 pelanggan di seluruh dunia. Syarikat ini telah muncul sebagai pusat data Hiperskala Peringkat 4 Terbesar di Dunia. Ia mengendalikan ruang pusat data seluas satu juta kaki persegi yang berada di tujuh pusat data yang terletak di Mumbai, Noida, Bangalore dan Hyderabad. Syarikat ini mempunyai rekod masa henti sifar sejak awal penubuhannya. Kemudahan pusat data CtrlS Mumbai diperakui sebagai pusat data v4 O+M yang menerima pensijilan Platinum LEED pertama di dunia oleh Majlis Bangunan Hijau Amerika Syarikat (USGBC). CtrlS telah memulakan rancangannya untuk memperluas jejaknya seluas 5 juta kaki persegi di kota-kota besar seperti Navi Mumbai (2 Mn), Hyderabad (2 Mn) dan Chennai (2 Mn).

Tentang Asian Century Equity:

Asian Century Equity (ACE) merupakan kumpulan pelaburan bebas yang memberi tumpuan pada aset telekomunikasi dan teknologi pasaran baru muncul di Asia yang mencatatkan pertumbuhan tinggi. Ditubuhkan pada tahun 2013, ACE membawa dana pelaburan terkemuka bersama-sama dengan kepakaran kewangan dan operasi untuk memanfaatkan peluang bernilai tinggi di seluruh rantau ini. Portfolio ACE terdiri daripada syarikat-syarikat pada peringkat permulaan yang lewat dengan Pendapatan Sebelum Faedah, Cukai, Susut Nilai dan Pelunasan (EBITDA) serta pertumbuhan pendapatan yang stabil.www.asiancenturyequity.com

Perhubungan Media:

B.S.Rao CtrlS Datacenters Ltdsrinivasrao.b@ctrls.in

Lorain WongAsian Century Equitylorain@asiancenturyequity.com

Source: CtrlS Datacenters Ltd.

Keywords: Computer/Electronics Internet Technology Telecommunications Personnel announcements Data Analytics

Source: PRNEWSWIRE


Reviu Eksklusif: Samsung Galaxy Watch 3 Rekaan Cun Giler & Hebat Multitask! – Korang Rasa??

Samsung baru sahaja melancarkan jam tangan pintar generasi baru – Samsung Galaxy Watch 3. Reka bentuknya lebih baik daripada generasi sebelumnya dan mempunyai lebih banyak fungsi. Namun adakah ia baik? Adakah ia mempamerkan prestasi yang diharapkan oleh pengguna? Jom kita tengok!!

Galaxy Watch 3 menggunakan reka bentuk berasaskan jam tangan tradisional. Pada pandangan pertama, ia sama sekali tidak berbeza dengan jam tangan biasa kerana garis bezel dan badannya lebih tipis serta ketebalan, kelantangan dan beratnya ketara.

Galaxy Watch 3 dilengkapi dengan layar 1.2″ (versi 45mm adalah 1.4″). Bahan panel adalah layar Super AMOLED 360 × 360 yang menyokong Always On Display  yang dapat memaparkan layar warna, arahan animasi, pesanan teks dan lain-lain. Di samping itu, jam tangan ini dilengkapi dengan bezel berputar dan gear yang tidak tergelincir di gelang luar, jadi mudah dipusingkan dan sistem bertindak balas dengan sensitif.

Tali Galaxy Watch 3 adalah rekaan Quick release 20mm (22mm untuk versi 45mm), yang sangat mudah dibuka dan disambungkan. Pemain juga boleh membeli tali dengan gaya dan bahan yang berbeza.

Perlu diperhatikan bahawa jam tangan menggunakan kaca Corning’s Gorilla Glass DX + khusus untuk peranti yang boleh dipakai. Bahagian depannya adalah kaca 2.5D dan bahagian perut adalah kaca 3D. Di samping itu, reka bentuk skrin lebih rendah daripada bezel, jadi sangat Mengurangkan risiko calar.

Sudah tentu, yang paling penting adalah memeriksa pelbagai data kesihatan anda dari SAMSUNG Health, termasuk jumlah langkah sehari dan kalori yang dimakan. jika ada Pemain yang ingin menurunkan berat badan juga dapat mengatur pengurusan berat badan, pengambilan kalori, air minum, rekod kafein dan lain-lain. Pada masa yang sama, mereka dapat melakukan latihan dan mengesan data latihan melalui beberapa mod latihan di jam tangan.

Di samping itu, Galaxy Watch 3 juga menyokong pengesanan degupan jantung dan tekanan jantung. Untuk senaman atau melakukan pekerjaan, anda dapat memerhatikan degupan jantung dan tahap tekanan anda pada bila-bila masa untuk menguruskan emosi dan kesihatan anda. Pemain juga boleh memakai Galaxy Watch 3 untuk tidur dan jam tangan secara automatik akan mengesan kualiti tidur anda dan memberikan laporan analisis terperinci setiap hari sehingga anda dapat mengetahui apakah anda benar-benar tidur lena.

Perlu disebutkan bahawa Galaxy Watch 3 juga menyediakan penjejakan kitaran haid untuk pemain wanita. Pengguna dapat merakam kitaran haid mereka dan sistem akan mengira dan meramalkan kitaran haid berikutnya yang benar-benar sangat mudah.

Selain penjejakan data kesihatan asas, pengguna juga dapat menggunakan Galaxy Watch 3 untuk membuat panggilan, menjawab panggilan dan bahkan hanya membalas mesej. Emoji teks dapat digunakan!

Reka bentuk dail Galaxy Watch 3 mempunyai banyak pilihan dan pemain juga dapat mengatur pelbagai perincian. Sudah tentu, mereka masih dapat memilih foto dalam album telefon dan menetapkannya sebagai dail sehingga pada saat anda mengangkat pergelangan tangan, Anda dapat melihat yang paling banyak Foto yang anda suka secara semula jadi akan mengubah mood anda!

Bateri peranti ini adalah 340mAh. Secara amnya, apabila telefon telah disambungkan dengan AOD tidak dipadamkan, jam tangan ini mampu bertahan sehingga 2 hari. Pengguna boleh menggunakan kabel bermagnet yang hadir pada kotak untuk mengecas peranti ini. Menariknya juga, ia turut menyokonfg reverse charging.

Galaxy Watch 3 telah memperoleh sijil MIL-STD-810G dan menyokong IP68 kalis air dan tahan debu dan kedalaman air 5ATM. Jadi anda tidak perlu risau untuk mempengaruhi operasi jam tangan apabila anda memakai jam tangan untuk bermain di air, terperangkap dalam hujan dan lain-lain. Di samping itu, Galaxy Watch 3 dilengkapi dengan pemproses Tizen OS dan Exynos 9110, dan ruang penyimpanan 1GB RAM dan 8GB ROM, penggunaan dan operasi sangat lancar.

Secara keseluruhannya, editor percaya bahawa Galaxy Watch 3 sudah memiliki sekumpulan fungsi yang sangat lengkap untuk memenuhi keperluan asas kehidupan seharian. Sama ada anda suka sukan atau untuk kemudahan harian, jam tangan ini sesuai untuk anda.

Di samping itu, dilaporkan bahawa Galaxy Watch 3 akan terus mengemas kini fungsi baru, seperti elektrokardiogram EKG, pengukuran tekanan darah, analisis berjalan dan pengambilan oksigen maksimum (VO2). Fungsi jam tangan akan menjadi lebih lengkap dan membantu anda menyelesaikan lebih banyak masalah hidup.

Berikut adalah harga jualan SAMSUNG Galaxy Watch 3:• 41mm – RM1699• 45mm – RM1799


ZTE AXON 7 Kini Boleh Dimiliki Pada Harga RM1,999 Untuk Pasaran Malaysia

ZTE Corporation selaku pengeluar peranti mudah alih global, hari ini telah melancarkan legasi terbaru siri AXON dengan kemunculan AXON 7 untuk pasaran tempatan. Dengan menggabungkan teknologi terbaik serta keunggulan kesenian reka bentuk, AXON 7 telah mempertaruhkan pemproses paling berkuasa iaitu Qualcomm Snapdragon 820 dan dioperasikan oleh Android 6.0.1 Marshmallow. Lebih menariknya, ZTE juga telah disahkan akan menerima kemas kini Android 7.0 Nougat pada masa akan datang.

ZTE AXON 7 juga turut menawarkan dua buah speaker dengan keupayaan audio sekeliling melalui sentuhan DOLBY ATMOS yang berupaya menghasilkan efek stereo 3D untuk pengalaman multimedia terbaik. Tidak cukup dengan itu, ia juga memiliki paparan skrin berukuran 5.5 inci AMOLED beresolusi 2K (1440 x 2569 piksel) dengan panel skrin 2.5 Corning Gorilla Glass 4. Keupayaan penggambarannya juga tidak mengecewakan dengan sokongan lensa 20 Megapiksel dengan sokongan teknologi OIS (Optical Image Stabilization) dan juga PDAF (Phase Detection Auto Focus).

Sokongan spesifikasi yang hebat ini telah diserikan lagi dengan rekaan kerangka logam elegan yang dihasilkan oleh Designworks dalam menyepadukan input kreatif dengan kepakaran teknikal ZTE dan juga BMW.

ZTE AXON 7 kini sudah boleh diperolehi di Malaysia melalui laman web LAZADA bermula hari ini sehingga 10 September.

Buat masa ini hanya warna Ion Emas sahaja tersedia dan warna Kuarza Kelabu dijangka akan tersedia di pasaran bermula Oktober 2016 nanti. 30 pelanggan pertama yang menempah AXON 7 akan menerima set ZTE VR secara eksklusif yang bernilai RM399.

SPESIFIKASI ZTE AXON 7:

Penampilan Fizikal ZTE AXON 7:

Penampilan Fizikal ZTE VR:


Siri OPPO Find Kembali Semula! OPPO Find X Bakal Dilancarkan Di Paris Pada 19 Jun

Gambar OPPO Find X yang baru sahaja tertiris pada minggu lepas, kini telah mendapat pengesahan dari OPPO bahawa siri terbaharu ini akan dilancarkan secara rasmi di Paris pada 19 Jun 2018 nanti.

Seperti yang ramai ketahui, siri Find adalah antara model OPPO yang lebih memfokuskan pada spesifikasi tinggi dengan ciri-ciri eksklusif. Find X yang bakal diperkenalkan ini walaupun tidak diberitahu sebarang spesifikasi yang sedia ada padanya, tetapi dengan huruf “X” jelas menunjukkan peranti ini akan lebih mencabar dan penuh inovatif.

Selepas 4 tahun senyap dalam pasaran, adakah siri Find terbaharu akan membawa teknologi di luar jangkaan kepada peminatnya? Sama-sama kita nantikan pelancaran rasmi pada 19 Jun.


Mari Berdansa Dengan TikTok! Sertai #WatchMyMagic Challenge & Menang HONOR 9X Serta Banyak Lagi!

Korang suka menari? Suka buat video tarian kreatif? Jom tunjukkan bakat korang dengan sertai #WatchMyMagic Challenge di aplikasi TikTok dan berpeluang memenangi pelbagai hadiah menarik daripada HONOR benilai lebih RM1,800! Hadiah termasuklah HONOR 9X, HONOR MagicWatch 2 dan HONOR Band 5.

Bagi yang berminat, #WatchMyMagic Challenge bermula pada 7 hingga 12 Februari 2020. Tiga pemenang bertuah akan diumumkan pada 17 Februari 2020 berdasarkan hasil video yang paling kreatif! Bagaimana nak sertai? Ikuti langkah – langkah mudah di bawah :


Xiaomi Redmi 5 & Redmi 5 Plus Kini Tiba Di Pasaran Malaysia

Xiaomi Malaysia hari ini telah mengumumkan harga telefon pintar terbaru mereka untuk pasaran tempatan, Redmi 5 dan Redmi 5 Plus. Ia adalah sebuah telefon pintar kelas pertengahan yang ditawarkan pada harga RM679 untuk Redmi 5 dan RM749 bagi Redmi 5 Plus.

Kedua-dua peranti ini hadir dengan rekaan skrin hadapan hampir penuh berukuran 5.7 inci dan 5.99 inci. Dari segi penggambaran pula, Redmi 5 dan Redmi 5 Plus dibekalkan dengan kamera utama 12 Megapiksel, manakala kamera swafoto pula beresolusi 5 Megapiksel dengan ciri-ciri Beauty 3.0 serta LED Selfie-light.

Hadir dengan pilihan warna hitam, emas dan biru, kedua-duanya hanya ditawarkan dalam variasi 32GB + 3GB. Kepada yang berminat, anda boleh mendapatkan Xiaomi Redmi 5 dan Redmi 5 Plus ini menerusi kedai rasmi Xiaomi di Lazada serta pengedar sah Xiaomi di seluruh Malaysia bermula 7 Februari 2018.

Xiaomi turut memberitahu Redmi 5 dengan memori 2GB RAM + 16GB serta Redmi 5 Plus dengan memori 4GB RAM + 64GB akan tiba di pasaran tempatan tidak lama lagi.


CES 2017: Lenovo Phab 2 Pro Membuka Pengalaman Baru Smartphone Dengan Aplikasi Teknologi Tango

Lenovo Phab 2 Pro, telefon pintar pertama di dunia dengan teknologi Google Tango, kini sudah mula dijual di seluruh dunia. Pengenalan peranti ini membuka peluang kepada studio pembina aplikasi untuk menghasilkan aplikasi berpaksikan teknologi Google Tango ini untuk dirasai para pengguna.

Antara aplikasi permainan Google Tango yang telah pun dilancarkan adalah  Hot Wheels Track Builder, Fury of the Gods atau Crayola Warna Blaster. Selain permainan, anda juga boleh mengaplikasi teknologi Google Tango ini untuk membantu anda dalam tugasan harian, contohnya melalui aplikasi Measure  yang menggunakan keupayaan persepsi kedalaman Tango untuk cepat mengukur bahagian dalaman dan objek dunia sebenar serta membolehkan pengguna untuk melihat ukuran dipaparkan dalam format maya. Manakala aplikasi iStaging  pula membolehkan anda meletakkan perabot di sudut kediaman anda secara virtual.

Bidang pendidikan juga boleh memanfaatkan teknologi ini melalui aplikasi Dinosaurs Among Us yang menjadikan kelas pembelajaran mengenai binatang pra-sejarah ini lebih menarik di dalam kelas. Selain itu aplikasi Solar Simulator pula boleh digunakan para guru untuk membentangkan teori mengenai ruang angkasa.

Google Tango mempunyai potensi yang luas dalam membantu tugasa harian kita, dijangkakan impak teknologi ini lebih besar bagi sektor pendidikan di mana ia mampu mengubah suasana pembelajaran menjadi lebih imersif dan menarik.


Penyelarasan Harga Baru Honor 7 & Honor 7 Enhanced

Berita baik buat mereka yang berniat untuk mendapatkan peranti Honor ketika ini. Honor Malaysia baru sahaja mengumumkan harga runcit baru bagi model Honor 7 dan Honor 7 Enhanced.

Sebelum ini kedua-dua model dijual pada harga RM 1,399 dan RM 1,499, berikut adalah harga baru selepas diselaraskan:

Peranti dengan harga baru ini akan berkuat kuasa mulai 26 September dan boleh didapatkan melalui VMall dan juga wakil penjual yang sah.


realme & Mobile 2 Go Cipta Sejarah! – Bina Pokok Krismas Tertinggi Di Malaysia Menggunakan Kotak Telefon Pintar!

Meneruskan keterujaan sambutan perayaan krismas dan tahun baru, realme telah berkerjasama dengan Mobile 2 go dengan menempa nama di dalam Malaysian Book of Records dengan membina pokok krismas setinggi 6.35 meter menggunakan kotak peranti pintar realme.

Pokok Krismas ini mengambil masa selama 7 hari dengan menggunakan 1645 kotak peranti pintar realme. Selain itu, pokok ini turut dibina menggunakan bata, bracket holder, iron rod dan banyak lagi.

Kira-kira 20 orang terlibat dalah membina pokok Krismas ini. Ia bakal dipertontonkan kepada khalayak dari semalam sehingga minggu kedua bulan Januari 2020.

Bagi mendapatkan maklumat lanjut, anda boleh melayari laman rasmi Facebook realme Malaysia.

Artikel Berkaitan:


Mi Watch Bakal Muncul?! Sebuah Jam Tangan Pintar Yang Mampu Menonton Video!

5 November 2019 bukan sahaja boleh memperlihatkan kehadiran Xiaomi Mi CC9 Pro yang dilengkapi kamera berkuasa 108MP di dunia, bahkan jam tangan pintar Mi Watch juga akan dirasmikan bersama.

Menurut Xiaomi, Mi Watch boleh dikatakan adalah jam tangan pintar sebenar, yang mana ia akan beroperasi di bawah WearOS. Bermakna anda boleh membuat panggilan, melayari Internet bahkan menonton video pun tiada masalah.

Walaupun ia menyerupai Apple Watch, namun apa yang istimewa padanya termasuk sokongan cip pemproses Snapdragon 3300 yang berasaskan Snapdragon 429, WiFi/Bluetooth, GPS, NFC, eSIM, kapasiti bateri yang besar serta pembesar suara.

Mi Watch akan hadir dalam 2 pilihan warna, iaitu Hitam dan Perak, apa lagi yang hebat kita nantikan pelancaran pada 5 November.


Pelancaran Model Terbaru Xiaomi Mi Max 3 Pada Julai 2018?!

CEO Xiaomi iaitu Lei Jun sebelum ini ada memuat naik status di laman sosial popular Weibo yang bertanyakan kepada pengguna peranti apa yang mereka ingin nantikan pada majlis pelancaran tersebut.

Disebabkan ramai di antara pengguna menjawab Mi Max 3 sebagai model yang paling dinantikan, Lei Jun dilihat telah membalas komen itu dengan mendedahkan bahawa model tersebut akan hanya dilancarkan pada bulan Julai tahun ini.

Xiaomi Mi Max 3 dikhabarkan akan menyokong paparan skrin 6.99 inci FHD+ dengan kapasiti bateri mencecah sehingga 5,500 mAh. Ia juga dikatakan akan turut menyokong teknologi pengecasan pantas Quick Charge 3.0 dan juga teknologi pengecasan tanpa wayar. Malah ada khabar angin yang mengatakan bahawa Mi Max 3 akan turut dilengkapi dengan fungsi pengimbas iris.

Dari segi pemproses dan memori pula, kemungkinan besar Mi Max 3 akan hadir dalam dua varian berbeza iaitu model Qualcomm Snapdragon 636 yang memiliki storan 64GB dan RAM 3GB. Manakala varian tertinggi pula dikuasakan oleh Qualcomm Snapdragon 660 dengan sokongan storan 128GB dan juga RAM 4GB.

Sumber


Reviu Eksklusif (Bah 3): Samsung Galaxy S9, Hasil Terbaik Daripada Samsung

Tidak perlu diperkenalkan lagi, Samsung Galaxy S9 sudah berada di pasaran tempatan minggu lepas. Ia sebuah peranti induk keluaran terbaru syarikat Korea Selatan yang menampilkan ciri-ciri menarik, dan pada kali ini pembaharuan telah dilakukan pada jabatan kamera.

Pertama kali dalam sejarah telefon pintar, Samsung Galaxy S9 memiliki kamera dengan aperture boleh-laras. Fungsi ini membolehkan kamera mengubah bukaan cahaya masuk ke dalam lensa mengikut keadaan persekitaran sama ada gelap ataupun terang.

Pada harga bermula RM3,299, kamera Samsung Galaxy S9 adalah yang terbaik di pasaran sekarang. Jika ada wang lebih, apa salahnya laburkan kepada Samsung Galaxy S9+ yang harganya bermula RM3,799 dengan storan asas. Versi + ini boleh dibezakan pada saiz badan, skrin, dan kamera utama secara kasarnya – hadir dengan dwi kamera sebaliknya satu kamera pada Galaxy S9.

Jika pada artikel sebelum ini kami ada mengulas mengenai prestasi dalaman dan fungsi-fungsi menarik yang lain, pada artikel ini pula kami mahu selitkan beberapa hasil gambar yang telah diambil menggunakan Samsung Galaxy S9 dalam beberapa situasi.

Ulasan: Boleh dilihat kamera boleh-laras ini membuka aperture serendah f/1.5 ketika keadaan semakin gelap dengan cahaya yang terhad. Sementara jumlah ISO pula ditinggikan sehingga 1000 bagi mendapatkan imej yang jelas tetapi cahaya lampu agak over-exposed.

Ulasan: Pada bahagian ini, untuk menangkap gambar makro lensa memerlukan aperture yang rendah. Ia mungkin disebabkan lensa memerlukan cahaya yang cukup terang untuk menangkap imej yang lebih terperinci. Bagaimanapun, kami mendapati kamera ini kehilangan fokus di beberapa poin di luar bahagian pusat (tengah).

Ulasan: Gambar yang menyelerakan seperti yang anda lihat bagi kami tidak mengecewakan. Pemprosesan gambar lakukan tugasan dengan baik, malah warna tidak keterlaluan seperti peranti Galaxy sebelum ini. Kebanyakan gambar makanan diambil mengekalkan warna yang natural.

Ulasan: Keseluruhan gambar walaupun nampak biasa, tetapi kejituan warna sangat memuaskan ini kerana kamera tidak mahu warna yang dirakam terjejas. Oleh itu, aperture f/2.4 digunakan walaupun gambar diambil di dalam bangunan. Apa-apapun di sebelah atas gambar, imej kelihatan sedikit kabur.

Ulasan: Samsung Galaxy S9 sangat baik melakukan fokus pada jarak dekat, lensa nampaknya pantas mengenal pasti subjek yang ingin dirakam, cuma lensa nampaknya bekerja keras apabila merakam objek dengan tekstur halus seperti gambar pertama di atas. Agak terkejut dengan kemampuannya, untuk bahagian ini ia tidak boleh dikalahkan walaupun anda gunakan iPhone X.

Ulasan: Hasil penggambaran malam walaupun bukan yang terbaik pada Samsung Galaxy S9, tetapi secara keseluruhannya ia masih memuaskan terutamanya lampu cahaya masih kelihatan jelas dan tidak berlaku pendedahan yang biasanya berlaku pada peranti lain. Noise yang sering berlaku pada penggambaran malam masih boleh dikawal baik.

Bagi anda yang masih buntu untuk memilih sama ada Samsung Galaxy Note8 atau Samsung Galaxy S9/S9+, perbezaan yang boleh dirumuskan ialah kamera pada peranti terbaru ini lebih baik dan jauh lebih canggih. Peranti ini juga dikuasakan cip terbaru yang menggunakan kuasa dengan cermat. Pengimbas cap jari kini lebih mudah dicapai selain rekaan yang lebih mesra untuk dipegang.

Pada kami, kekurangan pada peranti ini ialah ia tiada pen stylus seperti mana yang tersedia pada Galaxy Note8. Jika anda seorang yang gemarkan pen stylus, Galaxy S9 bukan pilihan yang tepat. Akan tetapi, jika anda mementingkan spesifikasi dan keupayaan menyeluruh, Samsung Galaxy S9/S9+ berbaloi untuk dimiliki.

Maklumat lanjut anda boleh semak pada bahagian Reviu Eksklusif (bah 1) dan Reviu Eksklusif (bah 2) termasuk mengenai Pro dan Kontra Samsung Galaxy S9.


Xiaomi Mi 9 SE Bakal Masuk Pasaran Malaysia Pada 30 April 2019!

YANG DITUNGGU-TUNGGU BAKAL TIBA TIDAK LAMA LAGI! Xiaomi Malaysia hari ni berkongsi kejutan menarik kepada peminat setianya apabila memaklumkan bahawa Xiaomi Mi 9 SE bakal masuk Malaysia pada 30 April 2019.

Berita baik ini dikongsi oleh pihak Xiaomi sendiri menerusi sebuah posting di laman Facebook rasmi mereka sebentar tadi. Pelancaran ini akakn dibuat dalam talian secara live stream menerusi Facebook Mi Malaysia pada jam 9 malam. Stay tuned!

Xiaomi Mi 9 SE membawakan skrin berukuran 5.79″ FHD+ dengan paparan AMOLED. Ia dijana oleh cipset Snapdragon 712, dibantu memori 6GB RAM serta storan sehingga 128GB. Peranti ini membawakan 3 kamera utama dengan resolusi 48MP + 8MP + 13MP dan 20MP bagi kamera swafoto. Bateri adalah sebesar 3,070mAh + pengecasan pantas 18W.


Pelan Perniagaan Khas Dari Digi

Digi telah melancarkan pelan mudah alih baru khas untuk perniagaan, Digi Business Postpaid, yang menyediakan pelanggan korporat sebuah kebebasan untuk memilih pelan yang paling sesuai dengan corak komunikasi perniagaan sehari-hari mereka.

Digi Business Postpaid menawarkan smartphone 4G LTE percuma, panggilan suara dan SMS tanpa had, serta akses Internet 4G LTE dari serendah RM78 sebulan. Senarai peranti yang ditawarkan secara percuma dengan pelan terbaru ini termasuklah Samsung Galaxy S7 Edge, Galaxy A9 Pro dan Galaxy J2 Prime.

Selain manfaat asas pakej, servis top-up juga disediakan untuk pelanggan bagi memenuhi keperluan perniagaan mereka.


OPPO F9 Siri F Pertama Tampil Dengan Rekaan Warna Cerun

Gabungan dua tona warna yang berbeza, atau lebih dikenali sebagai warna cerun semakin menjadi satu trend masa kini, sekaligus membawa satu kejayaan besar pada pasaran tempatan.

Setelah mendapat berita pengesahan dari pihak OPPO Malaysia bahawa F9 bakal dilancarkan pada bulan Ogos ini, hari ini tampil pula pendedahan mengenai penggunaan warna cerun (gradient color) pada panel belakang OPPO F9.

Menurut OPPO, siri F juga merupakan peranti pertama yang menggunakan rekaan sebegini. Adakah warna sunrise red ini menepati citarasa anda semua?


Samsung Tunjuk Wajah Depan Galaxy Note 8?!

Anda sendiri boleh menjangka bagaimana rupa reka bentuk siri Note seterusnya. Samsung setiap tahun akan menghasilkan keluarga Note berdasarkan reka bentuk siri Galaxy S. Oleh itu, Samsung ingin memberi peminatnya pandang pertama Galaxy Note 8  secara tidak langsung dengan menunjukkan peranti bersama cip pemproses terbaru.

Dalam iklan teaser tersebut, Samsung lebih fokus kepada cip pemproses Exynos terbaru tetapi ia telah diletakkan di atas sebuah telefon pintar disyaki siri Note akan datang. Bagaimanapun, spekulasi yang hangat diperkatakan masih lagi belum disahkan oleh syarikat Korea ini.

Dalam masa yang sama, perkakasan Galaxy Note 8 dibuat di Taiwan, seterusnya dijangka akan mula dijual pada minggu pertama bulan September depan. Jika benar ianya sebuah Galaxy Note 8, adakah anda senang hati melihatnya?


Dapatkan vivo Y91C Di Maxis Hanya RM1!!!

Dapatkan peranti vivo Y91C hanya dengan RM1 apabila anda mendaftar pelan Maxis One! Tawaran ini cukup menarik dan butiran seperti berikut:

vivo Y91C adalah peranti pintar siri Y terbaru yang hadir dengan paparan skrin 6.22 inci dengan rekaan takuk kecil, nisbah skrin-ke-kerangka sehingga 88.6% menawarkan tontonan yang cukup memuaskan.

Tambahan lagi peranti ini direka dengan kecerunan warna yang elegan dan kemasan berkilat menjadikannya dari depan hingga belakang pun sangat menawan. Y91C mempunyai kapasiti bateri sebesar 4030mAh, dijana 2GB RAM dan 32GB ROM yang masih boleh dikembangkan storan dengan 256GB kad microSD.

13MP kamera diletakkan pada panel belakang, sementara kamera swafoto beresolusi 5MP dan disokong dengan teknologi AI.


Jadi Yang Terawal Miliki DJI Osmo Pocket – Pra-Tempah Dibuka Dan Berharga RM1,550

Kepada yang berminat untuk memikili DJI Osmo Pocket yang baru sahaja dilancarkan pada 30 November yang lepas, ada berita baik buat anda! Kini anda boleh membuat pra-tempah di Malaysia dengan harga penawaran RM1,550 dan akan menerima DJI Osmo Pocket awal Januari 2019.

Baca juga: DJI Osmo Pocket – Gimbal Kompak Dengan Sokongan Rakaman Video 4K

Hadir dengan rekaan kecil, ianya menawarkan skrin bersaiz 1-inci untuk kemudahan pengguna melihatnya secara terus daripada gimbal ini semasa membuat rakaman video. Malah sokongan penggambaran 12 Megapixel f/2.0 dan rakaman video sehingga 4K turut dibekalkan dengan bateri Li-Po berkapasiti 875mAh.

Kepada yang berminat, anda boleh membuat pra-tempah DJI Osmo Pocket dan akan mendapatkan gimbal ini bermula 15 Januari 2019 dengan jaminan setahun waranti.